# Uputstvo za Mahjong

Mahjong je verzija klasične istočnjačke igre sa figurama za jednog igrača. Cilj je ukloniti što više parova figura sa table.

1998
Zadužbina za Slobodni Softver
2000
Eric Baudais (autor dokumentacije)
2009
Paul Cutler (autor dokumentacije)
Projekat Gnomove dokumentacije

Dozvoljeno umnožavanje, širenje, vršenje izmena ovog dokumenta pod uslovima Gnu-ove Slobodne Dokumentacione Dozvole (GSDD), verzije 1.1 ili bilo koje naknadne verzije bez nepromenjivih odeljaka, teksta na naslovnoj i poslednjoj strani, a koju je objavila Zadužbina Slobodnog Softvera. Primerak GSDD-e možete pronaći na ovoj adresi ili u datoteci COPYING-DOCS koja je priložena uz ovo uputstvo.

Ovo uputstvo je deo skupa Gnomovih dokumenata objavljenih pod GFDL. Ukoliko želite da raspodeljujete ovo uputstvo odvojeno od skupa, to možete uraditi dodavanjem primerka licence dokumentu, kako je opisano u odeljku 6 same licence.

Mnogi nazivi koje kompanije koriste u cilju prepoznatljivosti svojih proizvoda i usluga predstavljaju robne marke. Kada (ukoliko) se takvi nazivi pojavljuju(spominju) u bilo kojem Gnomovom dokumentu, a članovi Gnomovog dokumentacionog projekta imaju saznanja o tome, tada su nazivi ispisani velikim slovima ili sa velikim početnim slovima.

OVAJ DOKUMENT I NJEGOVE IZMENJENE VERZIJE SU DOSTUPNE POD USLOVIMA GNU-OVE SLOBODNE DOKUMENTACIONE DOZVOLE UZ DODATNU SAGLASNOST DA:

1. DOKUMENT JE DOSTUPAN SA SVIM SVOJIM DOBRIM I LOŠIM STRANAMA BEZ BILO KAKVOG JAMSTVA, BILO ONO IZREČENO ILI NE, UKLJUČUJUĆI BEZ OGRANIČENJA, JAMSTVO DA JE OVAJ DOKUMENT ILI NJEGOVA IZMENJENA VERZIJA BEZ NEDOSTATAKA, SPREMAN ZA TRŽIŠTE, SVRSISHODAN I NE NARUŠAVA ZAKONSKE NORME. CELOKUPAN RIZIK KOJI SE ODNOSI NA KVALITET, TAČNOST I DOMET (UČINAK) DOKUMENTA ILI NJEGOVE IZMENJENE VERZIJE SNOSI KORISNIK. UKOLIKO SE U BILO KOJEM DOKUMENTU ILI NJEGOVOJ IZMENJENOJ VERZIJI POJAVI NEDOSTATAK (GREŠKA) BILO KOJE VRSTE, KORISNIK (A NE AUTOR IZVORNE VERZIJE, BILO KOJI DRUGI AUTOR ILI SARADNIK) SNOSI SVE TROŠKOVE NEOPHODNOG SERVISIRANJA, POPRAVKE ILI ISPRAVKE. OVO OGRANIČENJE JAMSTVA PREDSTAVLJA SASTAVNI DEO OVE DOZVOLE. UPOTREBA BILO KOJEG DOKUMENTA ILI NJEGOVE IZMENJENE VERZIJE NIJE DOZVOLJENA OSIM POD USLOVIMA OVOG OGRANIČENJA JAMSTVA.

2. NI POD KAKVIM OKOLNOSTIMA ILI ZAKONU, BILO ZBOG KRŠENJA (ILI NEMARA) UGOVORA, ILI NA BILO KOJI DRUGI NAČIN, AUTOR (PRVOBITNE VERZIJE), SARADNIK ILI ISPORUČIVALAC DOKUMENTA ILI NJEGOVE IZMENJENE VERZIJE, NITI DOBAVLJAČ BILO KOJE OD NAVEDENIH STRANA NEĆE SNOSITI MATERIJALNU ODGOVORNOST ZA NASTALA DIREKTNA, INDIREKTNA, POSEBNA, SLUČAJNA ILI TIME NASTALA OŠTEĆENJA BILO KOJE VRSTE UKLJUČUJUĆI, BEZ OGRANIČENJA, ŠTETU NANESENU UGLEDU FIRME, PRESTANKU PROIZVODNJE, OTKAZIVANJE RADA RAČUNARA ILI KVARA KAO I ZA SVE OSTALE ŠTETE ILI GUBITKE NASTALE USLED KORIŠĆENJA DOKUMENTA I NJEGOVIH IZMENJENIH VERZIJA ČAK I AKO JE OŠTEĆENA STRANA BILA OBAVEŠTENA O MOGUĆNOSTI NASTANKA TE ŠTETE.

Eric
Baudais

     baudais@okstate.edu

Artur
Szymanski
Paul
Cutler
Projekat Gnomove dokumentacije

     pcutler@gnome.org

Uputstvo za Mahjong v 2.26
16.06.2009.

Paul Cutler

Projekat Gnomove dokumentacije

Uputstvo za Mahjong v 2.26
16.06.2009.

Artur Szymanski

Uputstvo za Mahjong v2.10;
Jun 2005.

Eric Baudais baudais@okstate.edu

Projekat Gnomove dokumentacije

Ovo uputstvo je napisano za Mahjong 2.26.

## Primedbe

Da biste prijavili grešku ili dali predlog u vezi programa Mahjong ili njegovog uputstva, pratite smernice na Gnomovoj strani za primedbe.

## Uvod

Mahjong je verzija klasične istočnjačke igre za jednog igrača, Mahjonga. Ima sve funkcionalnosti koje ima i klasična igra na tabli. Možete promeniti tip figura, pozadinu i nivo težine igre u prozorčetu sa postavkama. Ostale mogućnosti, kao dugme za Pauzu čine da igra bude pravo takmičenje kada igrate na vreme.

### Kratak istorijat mahjonga

Mahjongov skup figura se koristi u raznim varijacijama originalne igre. Izdanje Mahjonga koje vi igrate je za jednog igrača. Svaka figura ima značenje vezano za nju.

Iako postoje mnoge teorije, poreklo Mahjonga ono ipak nije potpuno poznato. Jedna od tih teorija kaže da je Noje igrao Mahjong na svojoj barci jer je istočna strana bila dominantna, verovatno zbog strane sa koje je došla kiša koja je donela poplavu. Druga teorija kaže da je kineski filozof, Konfučije, smislio igru. Tri Glavne figure imaju ista imena kao tri glavne vrline, Čung (umerenost) Crveni, Fa (prosperitet) Zeleni i Po (belina) Beli odgovaraju Milosrdnosti, Iskrenosti i Cenjenju predaka. Još jedna teorija kaže da je Mahjong nastao od druge kineske igre. Ja Pei se igra sa 32 karte napravljene od drveta ili slonovače koje imaju isti oblik kao današnje Mahjong figure. Ma Tiae se igra sa 40 papirnih karata, sličnih po izgledu, obeleženih brojevima od 1 do 9 u četiri različite boje sa još dodatim cvetnim kartama. Pretpostavlja se da su dva brata igru napravila oko 1850. godine n.e. kombinujući ove dve igre sa kartama.

Ranih 1900.-ih, Mahjong je uveden u engleske klubove u Šangaju. Gosn. Babkok je započeo uvoz Mahjong figura u zapadnjački deo sveta. Ogolio je pravila na ona najosnovnija i čak stavio arapske brojeve na figure. 1923. godine je bio vrhunac pomame za Mahjongom među kompanijama koje su pravile igre, kao što su Parker Bros., Milton Bradley i United States Playing Card, koje su uvozile skupove Mahjong figura na hiljade i hiljade.

Ubrzo su se pojavila mnoga pravila za igranje i 1924. godine je oformljen komitet za standardizaciju za zvanična Mahjong pravila da napiše knjigu pravila. I danas neki klubovi igraju po drugačijim pravilima, čak dodajući cvetne figure ili džoker figure. Igrači računarske verzije postaju sve zainteresovaniji lepotom i detaljnošću ručno rađenih skupova figura 1920-ih i 1930-ih i pretražuju antikvarnice i buvlje pijace za sopstvene skupove. Mnogi igrači su igru upoznali kroz verziju za jednog igrača i polako shvataju privlačenje i izazov koji nosi tradicionalna verzija igre. Delovi ovog teksta su uzeti i prilagođeni sa sajta Mahjong muzeja.

## Igranje Mahjonga

Igru počinjete sa pet nivoa figura od kojih su neke postavljene jedne preko drugih tako da ih ove iznad njih prekrivaju. Što teži nivo postavite u prozorčetu sa postavkama, više figura su prekrivene kada igra počne. Cilj Mahjonga je da uklonite sve figure iz igre. Da biste uklonili figure, morate naći par figura koje se slažu. Parovi koji se slažu obično imaju iste brojeve dugmića na njima, iste oznake ili izgledaju slično.

Kao primer, obeležena figura na slici ispod ima šest dugmića. Par koji se slaže takođe ima šest dugmića. Ta figura se nalazi na desnom delu trećeg reda (brojeći odozdo), a postoji još jedan blizu vrha četvrtog reda (isto brojeći odozdo). Da biste uparili figuru na vrhu, morate naći drugu figuru sa istim simbolima zelenog bambusa. Da li vidite njenog parnjaka? Postoje tri vidljive figure koje odgovaraju figuri sa vrha. Jedna je levo, a druga dole desno. Treća je u gornjem redu, ali tu figuru ne možete još ukloniti jer nije izvan gomile figura. Kasnije ćete naučiti koje figure se mogu ukloniti, a koje ne, iako su parovi. Sami pronađite preostala dva vidljive figure koje se mogu upariti.

### Glavni prozor Mahjonga

Glavni prozor.

Mahjong se igra tako što se figure uparuju kada kliknete na njih. Te figure se onda uklanjaju. Igra se nastavlja dok ne nestane figura koje se mogu upariti.

Samo figure skroz levo i sa desnih ivica se mogu odabrati. Ovo je zato što ne možete ukloniti figure koje nisu na krajnjih levim ili desnim stranama. Ako su figure na različitim nivoima na levim ili desnim stranama, one se mogu ukloniti ako nađete njihove parove.

Ako više ne možete upariti nijednu figuru, prozorče će se pojaviti i dati vam opcije da promešate figure (dodajući 60 sekundi kazne na vreme), da pokrenete novu igru ili da opozovete poslednji potez (iako ćete možda morati da opozovete još poteza da biste našli grešku).

### Prozorče sa podacima

Prozorče sa podacima.

### Traka alata

Traka alata, koja se nalazi ispod trake menija, sadrži sledeće dugmiće:

Nova

  Ovo dugme započinje novu igru sa trenutnim postavkama.

Ponovo pokreni

  Ovo dugme ponovo pokreće trenutnu igru iz početka bez mešanja figura.

Pauza

  Ovo dugme pauzira igru. Kada je igra pauzirana, sat u donjem desnom uglu glavnog prozora staje i za to vreme su figure sakrivene.

Opozovi potez

  Ovim dugmetom se vraća par figura koje su poslednje uklonjene (uzastopnim klikom se vraćate na početak igre).

Ponovi potez

  Ovo dugme ponovo odigrava prethodni potez koji je vraćen dugmetom Opozovi potez.

Savet

  Ovo dugme vam ukazuje na par figura koje možete ukloniti. Svaki put kada ga iskoristite, kazna u vidu 30 sekundi se dodaje na vaše vreme.

Traka stanja na dnu prozora vam daje podatke o trenutnom stanju igre:

Preostalih figura:

  Ovde se prikazuje broj figura koji još nisu spojene.

Preostalih poteza:

  Ovde se prikazuje broj mogućih parova koje možete spojiti.

Vreme:

  Ovde se prikazuje koliko je vremena proteklo od početka igre.

#### Mahjongova traka alata

Traka alata.

### Meniji

Traka menija, koja se nalazi na vrhu glavnog prozora, sadrži sledeće menije:

Igra

  Ovaj meni sadrži:

  - Ctrl-N Nova — Ova stavka pokreće novu igru.

  - Ponovo pokreni — Ova stavka resetuje trenutnu igru i pokreće je ponovo.

  - Pauza — Ovim se igra pauzira, sat se zaustavlja, a figure se sakrivaju.

  - Ctrl-Z Opozovi potez — Ova stavka vraća nazad poslednji par uklonjenih figura. Ovim je moguće vratiti se na početak igre.

  - Ctrl-R Ponovi potez — Ovim se ponovo odigrava potez vraćen dugmetom Opozovi potez. Kada ponovite sve opozvane poteze, poruka Nema više za ponavljanje! se pojavljuje u donjem levom uglu Glavnog prozora.

  - Savet — Ova stavka vam nudi par figura koje možete ukloniti.

  - Rezultati — Ova stavka prikazuje prozorče sa deset najboljih rezultata. Prozorče prikazuje rezultate za određeno korisničko ime sa vremenom koje je bilo potrebno za rešavanje.

  - Ctrl-Q Izađi — Ova stavka vam omogućava da izađete iz igre.

Podešavanja

  Ovaj meni sadrži:

  - F11 Ceo ekran — Ova stavka vam omogućava da igrate igru u režimu preko celog ekrana. Da biste napustili režim celog ekrana, pritisnite F11 ili kliknite na dugme Napusti ceo ekran u traci alata.

  - Paleta alata — Ova stavka određuje da li će traka alata biti prikazana. Ako je stavka uključena, traka alata će biti prikazana na poslednjem mestu na kome ste je stavili. Ako stavka nije uključena, traka alata se ne prikazuje.

  - Opcije — Ovom stavkom se otvara prozorče sa postavkama.

Pomoć

  Ovaj meni sadrži:

  - F1 Sadržaj — Ova stavka prikazuje ovo uputstvo.

  - O programu — Ova stavka vam daje neke osnovne podatke o Mahjongu, kao što su imena autora i broj izdanja.

## Prilagođavanje

Da biste izmenili postavke programa, odaberite Opcije iz menija Podešavanja. Ovim se otvara prozorče sa postavkama.

### Prozorče sa postavkama

Prozorče sa postavkama.

Sve opcije se odmah i primenjuju i čuvaju.

Svojstva u prozorčetu sa postavkama su:

- Skup figura: — Odabira željeni izgled figura iz spiska.

- Izaberi mapu: — Menja težinu igre tako što postavlja različite rasporede figura na tabli. Mapa sa što raspoređenijim figurama na tabli („Lako“) vam omogućava da vidite više figura, dok što su figure zbijenije („Teško“) ne možete ih toliko mnogo videti i igra je teža za igranje.

- Boja pozadine: — Omogućava da promenite boju pozadine iz prozorčeta za izbor boje.

Da biste promenili veličinu figura jednostavno smanjite ili raširite prozor igre. Figure će se smanjivati ili povećavati da popune ceo prozor.

## Autori

Mahjong su napisali Francisco Bustamante (pancho@nuclecu.unam.mx), Michael Meeks (mmeeks@gnu.org), Max Watson, Heinz Hempe i Philippe Chavin. Figure za Mahjong su napravili Jonathan Buzzard i Max Watson. Ovo uputstvo je napisao Eric Baudais (baudais@okstate.edu). Da biste prijavili greške ili dali predlog u vezi programa ili njegovog uputstva, pratite smernice iz dokumenta.

## Licenca

Ovaj program i prateća grafika je slobodan softver; možete ga raspodeljivati i/ili ga menjati pod uslovima GNU Opšte Javne Licence (GNU GPL) kako je objavljuje Zadužbina za Slobodni Softver (FSF); bilo verzije 2 te Licence, bilo (po vašem nahođenju) bilo koje novije verzije.

Ovaj program se raspodeljuje u nadi da će biti od koristi, ali BEZ IKAKVIH GARANCIJA; čak i bez podrazumevane garancije KORISNOSTI ili PRILAGOĐENOSTI ODREĐENOJ NAMENI. Vidite GNU Opštu Javnu Licencu za više detalja.

Primerak GNU Opšte Javne Licence je uključen u dodatku Gnomovog korisničkog vodiča. Takođe možete nabaviti primerak GNU Opšte Javne Licence od Zadužbine za Slobodni Softver odlazeći na njihovu veb adresu ili pišući na

     Free Software Foundation, Inc. 59 Temple Place - Suite 330 Boston, MA02111-1307USA