# Uputstvo za Zmije

Zmije su kopija igre sa crvićima za Gnom. Igrač upravlja 2D crvom i pokušava da uzme hranu. Uzimanje hrane donosi poene, ali se oni gube ako udarite u bilo šta. Kada izgubite sve poene, gubite partiju.

2000
Kevin Breit
Projekat Gnomove dokumentacije

Dozvoljeno je umnožavanje, širenje, vršenje izmena ovog dokumenta pod uslovima Gnu-ove Slobodne Dokumentacione Dozvole (GSDD), verzije 1.1 ili bilo koje naknadne verzije bez nepromenjivih odeljaka, teksta na naslovnoj i poslednjoj strani, a koju je objavila Zadužbina Slobodnog Softvera. Primerak GSDD-e možete pronaći na ovoj adresi ili u datoteci COPYING-DOCS koja je priložena uz ovo uputstvo.

Ovo uputstvo je deo skupa Gnomovih dokumenata objavljenih pod GFDL. Ukoliko želite da raspodeljujete ovo uputstvo odvojeno od skupa, to možete uraditi dodavanjem primerka licence dokumentu, kako je opisano u odeljku 6 same licence.

Mnogi nazivi koje kompanije koriste u cilju prepoznatljivosti svojih proizvoda i usluga predstavljaju robne marke. Kada (ukoliko) se takvi nazivi pojavljuju(spominju) u bilo kojem Gnomovom dokumentu, a članovi Gnomovog dokumentacionog projekta imaju saznanja o tome, tada su nazivi ispisani velikim slovima ili sa velikim početnim slovima.

OVAJ DOKUMENT I NJEGOVE IZMENJENE VERZIJE SU DOSTUPNE POD USLOVIMA GNU-OVE SLOBODNE DOKUMENTACIONE DOZVOLE UZ DODATNU SAGLASNOST DA:

1. DOKUMENT JE DOSTUPAN SA SVIM SVOJIM DOBRIM I LOŠIM STRANAMA BEZ BILO KAKVOG JAMSTVA, BILO ONO IZREČENO ILI NE, UKLJUČUJUĆI BEZ OGRANIČENJA, JAMSTVO DA JE OVAJ DOKUMENT ILI NJEGOVA IZMENJENA VERZIJA BEZ NEDOSTATAKA, SPREMAN ZA TRŽIŠTE, SVRSISHODAN I NE NARUŠAVA ZAKONSKE NORME. CELOKUPAN RIZIK KOJI SE ODNOSI NA KVALITET, TAČNOST I DOMET (UČINAK) DOKUMENTA ILI NJEGOVE IZMENJENE VERZIJE SNOSI KORISNIK. UKOLIKO SE U BILO KOJEM DOKUMENTU ILI NJEGOVOJ IZMENJENOJ VERZIJI POJAVI NEDOSTATAK (GREŠKA) BILO KOJE VRSTE, KORISNIK (A NE AUTOR IZVORNE VERZIJE, BILO KOJI DRUGI AUTOR ILI SARADNIK) SNOSI SVE TROŠKOVE NEOPHODNOG SERVISIRANJA, POPRAVKE ILI ISPRAVKE. OVO OGRANIČENJE JAMSTVA PREDSTAVLJA SASTAVNI DEO OVE DOZVOLE. UPOTREBA BILO KOJEG DOKUMENTA ILI NJEGOVE IZMENJENE VERZIJE NIJE DOZVOLJENA OSIM POD USLOVIMA OVOG OGRANIČENJA JAMSTVA.

2. NI POD KAKVIM OKOLNOSTIMA ILI ZAKONU, BILO ZBOG KRŠENJA (ILI NEMARA) UGOVORA, ILI NA BILO KOJI DRUGI NAČIN, AUTOR (PRVOBITNE VERZIJE), SARADNIK ILI ISPORUČIVALAC DOKUMENTA ILI NJEGOVE IZMENJENE VERZIJE, NITI DOBAVLJAČ BILO KOJE OD NAVEDENIH STRANA NEĆE SNOSITI MATERIJALNU ODGOVORNOST ZA NASTALA DIREKTNA, INDIREKTNA, POSEBNA, SLUČAJNA ILI TIME NASTALA OŠTEĆENJA BILO KOJE VRSTE UKLJUČUJUĆI, BEZ OGRANIČENJA, ŠTETU NANESENU UGLEDU FIRME, PRESTANKU PROIZVODNJE, OTKAZIVANJE RADA RAČUNARA ILI KVARA KAO I ZA SVE OSTALE ŠTETE ILI GUBITKE NASTALE USLED KORIŠĆENJA DOKUMENTA I NJEGOVIH IZMENJENIH VERZIJA ČAK I AKO JE OŠTEĆENA STRANA BILA OBAVEŠTENA O MOGUĆNOSTI NASTANKA TE ŠTETE.

Kevin
Breit
Projekat Gnomove dokumentacije

     battery841@mypad.com

Uputstvo za Zmije v2.20
Maj 2007.

Kevin Breit battery841@mypad.com

Projekat Gnomove dokumentacije

Ovo upustvo je napisano za Zmije 2.20.

## Primedbe

Da biste prijavili grešku ili dali predlog u vezi programa Zmije ili njegovog uputstva, pratite smernice na Gnomovoj strani za primedbe.

## Uvod

Zmije su igra u kojoj upravljate crvom. Crv se pomera po tabli, jede dijamante i izbegava zidove postavljene po tabli.

Da biste pokrenuli Zmije, odaberite Igre Zmije iz menija Programi, ili otkucajte `gnibbles` na komandnoj liniji.

Zmije su uključene u `gnome-games` paket, koji je deo Gnomovog radnog okruženja. Ovaj dokument je napisan za izdanje 2.20 programa Zmije.

## Cilj Zmija

Cilj Zmija je jednostavan. Vi upravljate crvom i ako crv udari u zid ili u samog sebe, umirete. Imate deset života pre nego što se igrica završi. Pobeđujete ili ako premašite svoj najbolji rezultat (ili rezultat prijatelja) ili prelazeći sve nivoe. Takođe možete da igrate i protiv drugih crva sa veštačkom inteligencijom.

Zmije podržavaju i igranje do šest igrača preko mreže ili na istom računaru gde naizmenično igra jedan, pa drugi.

## Korišćenje zmija

Zmije su jako lake za igranje. Jedini tasteri potrebni za igranje su tasteri sa strelicama.

### Osnovna upotreba

Pokretanjem Zmija se otvara glavni prozor prikazan ispod.

#### Uvodni prozor Zmija

Uvodni prozor Zmija.

Da biste pokrenuli novu igru, odaberite Igra Nova.

Kada igra počne, crv izlazi sa leve strane ekrana. Koristite strelicu za gore da bi se crv usmerio ka gore. Koristite desnu strelicu da okrenete crva desno, levu strelicu da ga okrenete levo i strelicu za dole da ga okrenete ka dole.

#### Zmije za vreme igre

Zmije za vreme igre.

### Meniji

Traka menija, koja se nalazi na vrhu glavnog prozora, sadrži sledeće menije:

Igra

  Ovaj meni sadrži:

  - Ctrl+N Nova Ovim se pokreće nova igra Zmija.

  - Ctrl+G Mrežna igra Ovim se pokreće mrežna igra korišćenjem GGZ Zone igre.

  - Rezultati Ovim se prikazuju najbolji rezultati.

  - Pauza Ovim se igra pauzira. Kliknite na meni Nastavi da biste nastavili pauziranu igru.

  - Završi igru Ovim se završava trenutna igra i vraćate se na početni ekran.

  - Ctrl-Q Izađi Ovim se izlazi iz programa.

Pregled

  Ovaj meni sadrži:

  - Ceo ekran Ovim se uključuje i isključuje da prozor igre bude preko celog ekrana.

Podešavanja

  Ovaj meni sadrži:

  - Opcije Ovim se otvara prozor za izmenu postavki.

Pomoć

  Ovaj meni sadrži:

  - F1 Sadržaj Prikazuje ovo uputstvo.

    O programu Otvara prozorče O programu koje prikazuje osnovne podatke o Zmijama, kao što su imena autora, broj izdanja igre.

### Dijamanti

U Zmijama postoje mnogo različitih dijamanata koji se mogu pojesti. Svaki od njih ima drugu boju i drugu funkciju. Samo bledo ljubičasti dijamant ostaje dok ga ne pojedete (zapravo, morate ga pojesti da biste završili nivo). Svi ostali dijamanti su bonusi, ali su tu samo kratko vreme. Ostavljamo vama da otkrijete koliki bonus daje koja boja dijamanta. Dijamanti utiču na bonus ili na dužinu crva ili na oboje. Budite oprezni kada idete na ove bonus dijamante, ne dozvolite da vam oni odseku put ka dijamantima sa kojima završavate nivo.

## Prilagođavanje

Da biste izmenili podešavanja programa, odaberite Podešavanja Opcije. Ovim se otvara prozorče za postavke. Sve postavke se automatski čuvaju i odmah se primenjuju.

### Jezičak postavki igre

Jezičak postavki igre.

Svojstva na jezičku Igra su:

Brzina

  Ovim se kontroliše brzina crva.

Igraj nivoe u nasumičnom poretku

  Ako štiklirate ovo, onda se napredovanje kroz nivoe odvija u nasumičnom poretku.

Uključi lažne bonuse

  Kada ovo štiklirate, umesto jednog se pojavljuju dva plava dijamanta. Od jednog dijamanta se crv smanjuje ako se pojede, a od drugog crv raste.

Uključi zvuke

  Kontroliše upotrebu zvukova u igri.

Početni nivo

  Sa kog nivoa se počinje. Koristite ovo ako želite odmah da skočite na izazovnije nivoe.

Broj ljudskih igrača

  Ima mesta za najviše šest igrača.

Broj igrača sa veštačkom inteligencijom

  Ima mesta za najviše šest igrača sa veštačkom inteligencijom. Primetite takođe i da zbir broja ljudskih igrača i igrača sa veštačkom inteligencijom mora biti manji ili jednak šest.

### Jezičak postavki crva

Jezičak postavki crva. Svojstva u jezičcima od Crv 1 do Crv 6 vam omogućavaju da podesite pojedinačna podešavanja za različite crve.

Kontrole na tastaturi

  Ovaj spisak vam omogućuje da menjate kontrole tastature za datog crva. Da biste izmeni kontrolu, kliknite duplim klikom na odgovarajuću stavku i onda pritisnite taster koji želite za tu kontrolu.

Koristi relativno kretanje

  Umesto da vam taster za levo šalje crva na levu stranu, taster za desno na desnu stranu itd., tasteri za levo i desno će ovim podešavanjem skretati crva levo i desno. Na primer, ako se crv pomera na levo, a vi pritisnete taster za levo, crv će krenuti ka dnu ekrana.

Boja crva

  Prilagođava boju vašeg crva da biste ih mogli razlikovati od protivničkih crva kada igrate protiv više igrača.

## Mrežne igre

Zmije podržavaju i mrežne igre za više igrača koju obezbeđuje GGZ Zona igre. Povezivanjem na server Zmija na internetu, možete izazvati druge igrače u igrama sa više igrača. Za vesti, ažuriranja i spisak servera za povezivanje, pogledajte veb stranu Gnomovih igara.

Da pokrenete igru Zmija za više igrača, odaberite Igra Mrežna igra iz glavnog menija.

### Povezivanje na mrežni server Zmija

Pri pokretanju nove mrežne igre, prvo se pokazuje prozorče za povezivanje. U ovom prozorčetu možete odabrati server za povezivanje i korisničko ime koje ćete imati kada se povežete.

Moguće je povezati se na server sa bilo gostinskog naloga ili kao normalni registrovani nalog. Gostinski nalozi vam omogućuju anonimnu prijavu, dok vam normalni nalozi dozvoljavaju da rezervišete vaše korisničko ime zaštićeno sa lozinkom koju odaberete.

Opcija Prijava kao gost treba da bude uključena ako želite anonimnu prijavu. Ako želite da napravite novi nalog za prijavljivanje, odaberite Prva prijava, sa željenim korisničkim imenom, lozinkom i e-adresom. Ako već imate nalog, možete se povezati izborom opcije Normalna prijava i zatim uneti vaše korisničko ime i lozinku.

Da biste se povezali na server, kliknite na dugme Poveži se.

#### Prozorče Zmija za mrežno povezivanje.

Prozorče Zmija za mrežno povezivanje.

### Pridruživanje sobi za igru

Kad ste se uspešno povezali na server, možete odabrati sobu kojoj želite da se pridružite. Da biste igrali Zmije, odaberite sobu Nibbles. Ako želite da vi započnete igru, kliknite dugme „Pokreni“. Ovim se pravi nova tabla gde drugi mogu da igraju protiv vas. Ako ima već pokrenutih igara, možete kliknuti duplim klikom na postojeću igru da biste joj se pridružili. Spisak tabli za igru sa desne strane vam pokazuje broj slobodnih mesta, što označava broj igrača koji se mogu pridružiti.

#### Mrežno prozorče Zmija vam omogućava da se pridružite sobi za igru i nađete druge igrače.

Mrežno prozorče Zmija vam omogućava da se pridružite sobi za igru i nađete druge igrače.

Pri pravljenju nove table za igru Zmija, prikazuje se prozorče sa postavkama koje vam omogućava da prilagodite igru, kao npr. najmanji broj igrača za igru. Kada je ukupni broj mesta zauzet, igrači se više ne mogu pridružiti tabli za igru.

Moguće je ćaskati sa ostalim igračima u mrežnim igrama. Pitajte za savet ili pomoć pri igranju igre, ali molimo, budite ljubazni prema ostalim igračima.

### Čekanje da se ostali igrači pridruže igri

Kada ste se uspešno pridružili tabli za igru, morate sačekati da se potreban broj igrača pridruži. Stavka menija Spisak igrača vam omogućava da vidite igrače koji su se pridružili igri. Igra će početi odmah pošto se dostigne potreban broj igrača.

### Igranje Zmija sa više igrača

Igranje Zmija sa više igrača ima ista pravila kao obična igra, osim što sada igrate protiv drugih ljudi. To znači da neke druge strategije igre mogu biti bolje u odnosu na to kad igrate protiv računara.

Kada neki igrač pobedi, igra se završava i možete se vratiti na početni ekran mrežne igre. Onda možete igrati još jednu zanimljivu igru Zmija sa više igrača!

## Autori

Zmijesu napisali Sean MacIsaac sjm@acm.org i Ian Peters itp@gnu.org. Ovo uputstvo je napisao Kevin Breit battery841@mypad.com. Andreas Røsdal je dodao podršku za mrežne igre. Da biste prijavili greške ili dali predlog u vezi ovog programa ili njegovog uputstva, pratite smernice iz dokumenta.

## Licenca

Ovaj program je slobodan softver; možete ga raspodeljivati i/ili ga menjati pod uslovima GNU Opšte Javne Licence (GNU GPL) kako je objavljuje Zadužbina za Slobodni Softver (FSF); bilo verzije 2 te Licence, bilo (po vašem nahođenju) bilo koje novije verzije.

Ovaj program se raspodeljuje u nadi da će biti od koristi, ali BEZ IKAKVIH GARANCIJA; čak i bez podrazumevane garancije KORISNOSTI ili PRILAGOĐENOSTI ODREĐENOJ NAMENI. Vidite GNU Opštu Javnu Licencu za više detalja.

Primerak GNU Opšte Javne Licence je uključen u dodatku Gnomovog korisničkog vodiča. Takođe možete nabaviti primerak GNU Opšte Javne Licence od Zadužbine za Slobodni Softver na njihovoj veb adresi ili pišite na

     Free Software Foundation, Inc. 59 Temple Place - Suite 330 Boston, MA02111-1307USA