# Minaken eskuliburua

Mina bilatzailea joko ospetsuaren GNOMErako bertsioa da Minak, non minak saihesten diren bitartean aztarnak daude minen kokalekuei buruz.

2006
Callum McKenzie
2008.
Hizkuntza Politikarako Sailburuordetza (hizpol@ej.gv.es)
GNOMEren dokumentazio-proiektua

Dokumentu honek bi lizentzia ditu. Dokumentu hau programa-lizentziaren pean dagoen GNU Lizentzia Publiko Orokorraren arabera banatu eta/edo aldatu dezakezu, edo GNU Dokumentazio Librearen lizentziaren baldintzak betez banatu dezakezu. Jarraian, horren kopia bat dago.

Baimena ematen da dokumentu hau kopiatu, banatu eta/edo aldatzeko, Free Software Foundation-ek argitaratutako GNU Dokumentazio Librearen Lizentziaren 1.1. bertsioan edo berriago batean ezarritako baldintzetan, atal aldaezinik gabe, aurreko azaleko testurik gabe eta atzeko azaleko testurik gabe. GFDL lizentziaren kopia esteka honetan edo eskuliburu honekin batera ematen den COPYING-DOCS fitxategian aurkituko duzu.

Eskuliburu hau GFDL lizentziarekin banatzen diren GNOME eskuliburuen bildumakoa da. Eskuliburu hau bildumatik bereizita banatu nahi baduzu, banatu dezakezu, baina eskuliburuari lizentziaren kopia bat gehitu beharko diozu lizentzian bertan 6. atalean azaltzen den bezala.

Enpresek beren produktu eta zerbitzuak bereizteko erabiltzen dituzten izen asko marka erregistratu gisa hartu behar dira. Izen horiek GNOMEren edozein agiritan agertzen direnean, eta GNOMEren Dokumentazio Proiektuko kideak marka komertzialak direla konturatzen direnean, izen horiek maiuskulaz idatzita agertuko dira, osorik edo hasierako letra bakarrik.

DOKUMENTUA ETA DOKUMENTUAREN BERTSIO ALDATUAK GNU DOKUMENTAZIO LIBREAREN LIZENTZIAREN BALDINTZEN ARABERA EMATEN DIRA, ETA ONDOREN ZEHAZTEN DIRENAK ONARTZERA BEHARTZEN DUTE:

1. DOKUMENTUA "DAGOEN-DAGOENEAN" EMATEN DA, INOLAKO BERMERIK GABE, EZ ESPRESUKI ADIERAZITAKORIK ETA EZ INPLIZITURIK ERE; EZ DA BERMATZEN DOKUMENTUA EDO BERTSIO ALDATUA AKATSIK GABEA DENIK, MERKATURATZEKO EDO XEDE JAKIN BATERAKO EGOKIA DENIK EDO ARAURIK HAUSTEN EZ DUENIK, HORI GUZTIA MUGARIK GABE. DOKUMENTUAREN EDO DOKUMENTUAREN BERTSIO ALDATUAREN KALITATEARI, ZEHAZTASUNARI ETA PERFORMANTZIARI BURUZKO ERANTZUKIZUN OSOA ZUREA DA. DOKUMENTUREN BATEK EDO BERTSIO ALDATUREN BATEK EDOZEIN MOTATAKO AKATSIK IZANEZ GERO, ZUK (EZ HASIERAKO IDAZLEAK, EZ EGILEAK ETA EZ INONGO KOLABORATZAILEK) ZEURE GAIN HARTU BEHARKO DUZU BERRIKUSTEKO, KONPONTZEKO EDO ZUZENTZEKO BEHAR DIREN ZERBITZU GUZTIEN KOSTUA. BERME-UKATZE HAU LIZENTZIA HONEN FUNTSEZKO ZATIA DA. EZ DA BAIMENIK EMATEN EZEIN DOKUMENTU EDO BERTSIO ALDATU ERABILTZEKO, BALDIN ETA EZ BADA BERME-UKATZE HAU ONARTZEN.

2. EZINGO DA INONGO ZIRKUNSTANTZIA EDO LEGE-TEORIARIK OINARRI HARTU --EZ ERANTZUKIZUN ZIBILARI BURUZKORIK (ZABARKERIA BARNE HARTUTA) EZ KONTRATUARI BURUZKORIK, EZ BESTERIK-- DOKUMENTU HONEN EDO BERTSIO ALDATU BATEN EGILEA, HASIERAKO IDAZLEA, EDOZEIN KOLABORATZAILE EDO BANATZAILE, EDO ALDERDI HORIEN EDOZEIN HORNITZAILE BESTE PERTSONA BATEN AURREAN ERANTZULE EGITEKO, PERTSONA HORREK EDOZEIN MOTATAKO KALTE ZUZENEKO, ZEHARKAKO, BEREZI, INTZIDENTAL EDO ONDORIOZKOAK JASAN DITUELAKO, BESTEAK BESTE (MUGARIK GABE), BEZEROAK GALTZEAREN, LANA ETEN BEHARRAREN, ORDENAGAILUAK EZ IBILTZEAREN EDO GAIZKI IBILTZEAREN ONDORIOZKO KALTEAK, EDO DOKUMENTUA NAHIZ HAREN BERTSIO ALDATUAK ERABILTZETIK ONDORIOZTATZEN DIREN EDO ERABILERA HORREKIN ZERIKUSIA DUEN EDOZEIN KALTE EDO GALERA, ALDERDIARI KALTE HORIEK GERTA ZITEZKEELA ADITZERA EMAN BAZAIO ERE.

Callum
McKenzie

     callum@spooky-possum.org

Mina-jokoaren eskuliburuaren 2.9 bertsioa
2006ko urtarrila

Callum McKenzie callum@spooky-possum.org

GNOMEren dokumentazio-proiektua

Eskuliburu honetan, Minak jokoaren 2.14 bertsioa azaltzen da.

## Ohar-bidaltzea

Minaki buruzko akatsen berri emateko edo oharrak bidaltzeko, GNOMEra erroreak aurkezteko datu-basean aurkituko dituzu argibideak.

## Sarrera

Minak jokoa buru-hausgarri bat da. Garuna erabiliz eta suerte apur batekin, ozeanoan igeri dauden minak aurkitu behar dituzu.

Jokoa hasten duzunean, estalitako laukiz betetako sareta duzu, eta ez dakizu zer dagoen lauki horietako bakoitzean. Lauki batean klik egiten baduzu, azpian zer dagoen jakingo duzu: ozeano hutsa edo mina bat. Mina aurkitzen baduzu, gauza txarrak gertatuko dira eta jokoa amaitu egingo da. Hutsik dagoen lauki bat desestaltzen baduzu, bizirik jarraituko duzu eta berriro saiatzeko aukera izango duzu. Laguntza pixka bat ematen dizugu: ozeano hutsa aurkitzen baduzu, zenbaki bat agertuko da laukian, alboko laukietan zenbat mina dauden esango dizuna (zenbakirik ez badago esan nahi du ez dagoela minarik alboko laukietan). Hutsik dauden zenbait lauki aurkitzen dituzunean, minak zein laukitan dauden eta zeinetan ez ondorioztatzen has zaitezke. Jokoa irabazteko, minarik gabeko lauki guztiak desestali behar dituzu, eta mina dutenak markatu egin behar dituzu.

### Jokoaren faseak: hastea, jolastea, galtzea eta irabaztea.

Mina duen lauki bat markatzeko, egin klik eskuineko botoiaz laukian eta bandera bat agertuko da bertan. Zenbaki bat duen lauki batean klik egiten baduzu, eta alboko laukietan justu kopuru hori aurkitu baduzu, gainerako laukiak desestali egingo dira. Minak ondo markatu ez bazenituen, leherketa bat gertatuko da eta jokoa amaitu egingo da. Alboan minarik ez duten laukien (lauki hutsen) alboko laukiak automatikoki desestaltzen dira.

### Informazio garrantzitsua

Kronometratu egingo zaitugu. Joko honetan ona izateko, azkar eta zuzen ibili behar duzu. Mina guztiak aurkitzen dituzunean eta minarik gabeko lauki guztiak desestaltzen dituzunean, ordularia gelditu egingo da. Puntuazioa behar izan duzun denbora da; geroz eta gutxiago, hobeto.

Behar izan duzun denbora leihoaren beheko eskuinaldean bistaratuko da. Horren ondoan, ezkerretara, aurkitu duzun mina kopurua eta taulan ezkutatzen zen mina kopurua agertuko dira.

### Aurpegi horiak zer moduz jolasten ari zaren adierazten du.

## Zehaztasunak

Kontrolei eta menu-elementu garrantzitsuei buruzko informazioa ematen ditu atal honek. Minak non dauden jakiteko laguntza behar baduzu, ikus estrategia atala.

### Helburua

Zer duten ez dakigun laukiez beteriko ozeano batetik hasita, minak dituzten lauki guztiak markatzera eta lauki hutsak desestaltzera iritsi behar duzu. Egia esan, ez dituzu zertan minak dituzten laukiak markatu, baina askoz errazagoa da hala egiten baduzu. Minarik gabeko lauki guztiak desestali dituzunean, minadun laukiren bat markatu gabe gelditzen bada, automatikoki markatuko da.

Mina batean ezkerreko botoiaz klik egiten baduzu, edo mina bat duen lauki bat automatikoki desestaltzen baduzu, galdu egingo duzu. Istripuak gerta ez daitezen, ezin duzu lauki baten ingurua automatikoki desestali, markatutako mina kopurua eta laukian ematen den zenbakia berdinak ez badira behintzat.

### Sagua erabiltzea

Ekintza | Emaitza
--- | ---
Egin klik ezkerreko botoiaz desestali gabeko lauki batean. | Lauki horretako edukia agertzen da. Onerako edo txarrerako.
Egin klik ezkerreko botoiaz desestalitako lauki batean. | Automatikoki garbituko du. Klik egin duzun laukiaren inguruan markatu gabe dauden laukiak desestaliko ditu, baina soilik laukiko zenbakia eta markatutako lauki kopurua bat baldin badatoz.
Egin klik eskuineko botoiaz desestali gabeko lauki batean. | Laukia mina batez markatuko du. Jada markatua baldin badago, marka ezabatu egingo da.

Saguaren kontrol ohikoagoetara ohituta baldin bazaude, lasai egon, oraindik balio dute.

### Jokoaren tamaina eta zailtasuna

Menuan Ezarpenak Hobespenak aukeratzen baduzu, jokoen tamaina aldatu ahal izango duzu. Zenbat eta tamaina handiagoa, orduan eta denbora luzeago eta kontzentrazio handiagoa. Joko txikiak frenetikoagoak dira. Tamaina txikia, ertaina, handia eta pertsonalizatua daude.

#### Hobespenen elkarrizketa-koadroa.

Elkarrizketa-koadroaren eskuineko aldean, tamaina pertsonalizatua erregulatzeko hiru parametro daude. Horizontala eta Bertikala nahi ditugun laukien saretaren zabalera eta altuera dira. Mina kopurua –jakina– aurkitu behar duzun mina kopurua da. Kopuru hori oso altua edo oso baxua baldin bada, jokoa oso erraza da. Mina kopurua mugatua da: lauki kopurua baino pixka bat gutxiago.

### "Ez nago ziur" banderak

Propietateen elkarrizketa-koadroan, badago ‘Erabili "Ez nago ziur" banderak’ izena duen kontrol-lauki bat. Lauki hori aktibatzen baduzu, lauki batean eskuineko botoiaz klik egitean minak markatzeko erabiltzen den bandera normala eta galdera-ikur bat duen bandera txandakatuko dira. Bandera berri honek arrazoiketa jarraitzen lagunduko dizu, zure ustez minak diren baina guztiz ziur ez zauden laukiak markatzeko. Bandera hauek ez dute inongo eraginik jokoan; marka gorriko banderak jarri behar dituzu laukiaren zenbakiaren arabera ingurua garbitzeko.

#### "Ez nago ziur" banderak aktibatuta daudenean dagoen bandera-sekuentzia.

### Erabili "Bandera gehiegi" abisua

Propietateen elkarrizketa-koadroan dagoen beste kontrol-laukiak ‘Erabili "Bandera gehiegi" abisua’ du izena. Elementu honek abisu bat bistaratuko du bandera gehiegi erabiltzen dituzunean. Elementu hau desaktibatuta dago lehenespenez, hainbeste iradokizun ematen dituenez "tranpa egitea" bezalakoa baita.

### Iradokizunak

Trabatuta gelditzen bazara –oso ohikoa da logikoki ebatzi ezin dituzun bi aukera izatea–, bi aukera hauek dituzu: asmatzea edo iradokizuna eskatzea. Jokoa menutik Iradokizuna aukeratzen duzunean, lauki bakar bat desestaltzen da (eta, lauki hutsa bada, inguruko laukiak ere). Laukia ausaz aukeratzen da, baina lagungarria izaten da. 10 segundoko penalizazioa ezartzen zaizu iradokizun bat eskatzen duzun bakoitzean.

### Puntuaziorik onenak

Zure puntuazioa hamar altuenen artean baldin badago, puntuazio altuenen zerrenda agertuko zaizu eta puntuazio-taulan gordetako izena aldatzeko aukera izango duzu. Aurrerago, puntuazioak ikusi nahi badituzu, aukeratu Jokoa menutik Puntuazioak. Elkarrizketa-koadroaren gainaldean dagoen goitibeherako menuak beste puntuazioak ikusteko aukera ematen dizu.

#### Puntuazio altuenen elkarrizketa-koadroa.

Pertsonalizatutako tamainaren puntuazio altuenak garrantzi gutxikoak izan ohi dira. Beste edozein jokalarik tamaina txikitu eta denbora hobea egin dezake. Beti tamaina berean jolasten baduzu, zer moduzkoa zaren jakiteko balioko dizu. Arrazoi horregatik soilik jasotzen dira puntuazio horiek.

### Leihoen tamaina

Leihoaren tamaina aldatzeak laukiak handiagotu edo txikiagotzen ditu. Pantaila ahalik eta handiena egin nahi baduzu, Pantaila betea aukera daukazu Ezarpenak menuan. F11 tekla ere erabil dezakezu pantaila betearen modua aktibatzeko/desaktibatzeko.

### Jokoa gelditzea

Jokoa automatikoki geldi daiteke beste leiho bat erabiltzen hasten zarenean, edo Jokoa menuan Gelditu aukeratzen duzunean. Joko-eremua garbitu egiten da; beraz, ordularia geldituta egon arren ezin duzu pentsatu. Berriro ere jolasten hasteko, sakatu "Sakatu berriz hasteko" botoia.

## Estrategia

Atal honen lehenengo erdian, minak non dauden ondorioztatzeko oinarriak azaltzen dira. Jokoa ezaguna bazaizu, joan zuzenean Egoera aurreratuak azpiatalera.

### Oinarrizkoak

Oso agerikoak diren bi egoera dira, baina, jokoan nola jolastu jakiteko ahaleginetan bazabiltza, erabilgarriak izan daitezke. Lehenengo kasua: estalitako lauki bakartu bat baduzu eta inguruko lauki gehienetan 1 zenbakia baldin badago, estalitako lauki hori mina bat da.

#### Kasurik errazena.

Hurrengo kasu errazena: estalitako bi lauki baldin badituzu elkarren ondoan, eta inguruko laukiak 2 zenbakiaz markatuta baldin badaude, eta inguruan ez badago estalitako beste laukirik, bi laukiak minak dira.

#### Bi minen kasua.

Azkenik, ilara berean estalitako hiru lauki badaude eta erdiko laukiaren ondoko laukiak 3 bat badu (oraingoan ere estalitako laukirik ez dagoela inguruan), hiru laukiak minak dira.

#### Hiru minen kasua.

Horiek dira kasurik errazenak. Egoera xinple hauetan beste permutazio batzuk ere posible dira; esaterako, azken adibideko hiru laukiak L forman egotea.

Azterketa xinple batek buru-hausgarriaren zati handiena ebatziko luke, baina ez osoa. Hurrengo ataletara joan baino lehen (iradokizun aurreratuagoak emango dizkizuegu han), jolastu apur bat eta ikusi zenbat ebatz dezakezuen zuek bakarrik.

### Egoera aurreratuak

Egoera hauek konplikatuagoak dira. Azken ataletik aurreraxeago daude; beraz, espero dugu gure aholkuak jarraitu izana eta apur bat jolastu izana.

Azpiko adibidean, minak ‘bat’en ezkerretara daude. Ondorio horretara eliminazio-prozesu baten ondoren iritsi gara. 2aren ezkerreko laukia mina bat balitz, 1ek mina kopuru gorena izango lukete eta ez lukete lauki librerik utziko 2aren ondoko bigarren minarentzat (1en alboan egongo bailitzake). Erdiko laukia ezabatu dugunean, bi lauki gelditzen zaizkigu 2rako; beraz, biak minak dira.

#### Hain argia ez den eredu bat.

Egoera mozorrotu egin daiteke. Aztertu hurrengo irudia. Egoera berdina da, baina eskuineko laukiak ere mina bat du, eta, beraz, zenbaki guztiei 1 gehitu zaie.

#### Mina gehigarri horrek aurreko adibidearen kopia bat ezkutatzen du.

Orain adibide korapilatsu bat ikusiko dugu. Bi puntu argitzen ditu. Lehenengoa: minak zein laukitan dauden ziur ez badakizu ere, aukerak murriztea lagungarria da. Bigarrena: minarik zein laukitan ez dagoen jakitea, zein laukitan dauden jakitea bezain ona da.

Eman dezagun azpiko irudian badakigula goiko ezkerreko laukiak mina bat duela. Beraz, 2 zenbakiaz markatuta ezkerretara dituen bi laukiek mina bakarra behar dute. Jarraian, kontuan har ezazu ezker-ezkerrean dagoen 2 horrek adierazten duela azpian estalita dauden laukietako batek mina bat duela, nahiz eta oraindik ez dakigun zeinek. Lauki horietako batek mina bat duenez, eta guztiak 2 horren ondoan daudenez, badakigu 2 hori bi lauki horietako batek asetzen duela (oraindik ez dakigu zein laukik). Horrek esan nahi du 4aren azpian dagoen laukia hutsik dagoela, bigarren 2 horren alboan baitago eta ez da aurrez identifikatu dugun bi laukietako bat. Lauki huts horrek, beraz, lau lauki uzten ditu 4 horren inguruan –guztiek minak izan behar dute. Ez digu soilik esaten zein diren 4a inguratzen duten minak, baizik minak 2aren inguruko zein laukitan dauden ere esaten digu.

#### Ematen duen bezain zaila.

Egoera multzo hori korapilatsua da. Gainerako adibide guztietan, ereduak jarraitzen ikasten duzu eta ez duzu gehiegi pentsatu behar. Irudikoa bezalako egoerak ez dira erraz agertzen eta ez dira erraz identifikatzen. Askotan errazagoa izaten da bertan behera uztea eta beste tokiren batean jolasten jarraitzea, ea hala beste aldeko laukiak garbitzen hasten garen.

### Aholkuak

Gogoratu, taularen ertza garbitutako eremu bat bezalakoa dela (baina zenbakirik gabea). Askotan taularen ertzetik hastea izaten da modurik errazena.

Batzuetan, konfigurazioa zein den jakiteko ez da modu logikorik egoten. Horrelakoetan, asmatzen saia zaitezke edo iradokizunak erabili (Jokoa Iradokizuna. Batzuetan ez duzu % 50eko aukerarik, eta iradokizun bat eskatu beharrean hobe izaten da emaitza probableenarekin ausartzea.

Azken aholkua: gogoratu leihoaren behealdean ezkerretan dagoen kontadoreak zenbat mina falta zaizkizun esaten dizula. Askotan, jokoaren amaieratik gertu, zenbaki horrek lagundu egiten dizu minak non egon daitezkeen asmatzen. Nola asmatu, zure esku dago.

## Egileak

GNOME Minak Pista-k (szekeres@cyberspace.mht.bme.hu) idatzi zuen. Eskuliburu hau Callum McKenzie-k (callum@spooky-possum.org) idatzi zuen Vincent Povirk-en laguntzarekin eta Tim Riehle-ren (tkriehle@citilink.com) eskuliburu batean oinarrituz. Aplikazio honi buruzko akatsen berri emateko edo oharrak bidaltzeko, dokumentuan aurkituko dituzu argibideak.

## Lizentzia

Programa hau software librea da; birbana eta/edo alda dezakezu Free Software Foundation-ek argitaratutako Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK GABE; era berean, ez da bermatzen beraren EGOKITASUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra.

GNU Lizentzia Publiko Orokorraren kopia GNOMEren erabiltzailearen gidaren eranskinean daukazu. GNU GNU Lizentzia Publiko Orokorraren kopia bat lor dezakezu Free Software Foundation-en bidez. Bisitatu haien webgunea, edo idatzi hona:

     Free Software Foundation, Inc. 59 Temple Place - 330. Suitea Boston, MA02111-1307AEB