# Упутство за Ланчану реакцију

Ланчана реакција је слагалица у којој је циљ што више очистити таблу кликћући на групе објеката исте боје. Кликом на групу, она нестаје, а објекти који су били изнад ње падају. Игра се наставља док се табла не испразни или када више нема група објеката исте боје на које се може кликнути.

2005
Callum McKenzie
Пројекат Гномове документације
Callum
McKenzie
Пројекат Гномове документације

     callum@physics.otago.ac.nz

Упутство за Ланчану реакцију v2.11
Јануар 2008.

Адаптација упутства програма Ланчана реакција на нови шаблон.

Claude Paroz claude@2xlibre.net

Пројекат Гномове документације

Упутство за Ланчану реакцију v2.10
Фебруар 2005.

Почетна верзија новог упутства за Ланчану реакцију.

Callum McKenzie callum@physics.otago.ac.nz

Пројекат Гномове документације

Ово упуство је написано за 2.12 издање програма Ланчана реакција.

## Примедбе

Да бисте пријавили грешку или дали предлог у вези програма Ланчана реакција или његовог упутства, пратите смернице на Гномовој страни за примедбе.

## Играње игре Ланчана реакција

Ланчана реакција је слагалица. Циљ игре је да се уклони што је могуће више објеката у што је мање могуће потеза. Суседни објекти се уклањају као једна група. Преостали објекти се онда скупљају да попуне настале празнине и тиме се стварају нове групе објеката. Усамљени објекат без групе се не може уклонити.

### Ланчана реакција по покретању.

Табла је на почетку до врха попуњена објектима. У зависности од величине табле коју сте одабрали, на њој се налазе три или четири различите врсте објеката. Ако је група објеката исте врсте једна до друге, она се једноставно може уклонити кликом на њу (или притиском тастера за размак). Када пређете мишем преко групе која може да се уклони, објекти у њој почињу да се крећу. Број објеката у групи и број поена које добијате за уклањање ове групе се приказују у доњем левом углу прозора. Што је више објеката у групи, више се поена добија. Када се група уклони, објекти изнад ње падају да попуне њихово место. Ако нестане цео стубац, онда објекти клизе са десна на лево да попуне празнину.

### Играње игре Ланчана реакција

1. Уклања се група са два или више објеката | 2. Објекти падају да попуне празнине
3. Објекти се померају налево да попуне празне ступце | 4. Нове групе се формирају и циклус се понавља

Бодовање се рачуна на основу броја уклоњених објеката:

Број објеката | Добијених поена
--- | ---
2 | 0
3 | 1
4 | 4
5 | 9
6 | 16
7 | 25
8 | 36
9 | 49
⋮ | ⋮
n | (n - 2)2

Ако очистите таблу, добијате бонус од 1000 поена.

## Прилагођавање

### Промена изгледа

Промена величине је једноставна и своди се на промену величине прозора. Да најбоље искористите екран, одаберите опцију Цео екран из менија Преглед.

Да промените изглед објеката, одаберите ставку Тема... из менија Преглед.

Такође можете направити и ваше теме, али процес није баш једноставан. Узмите неку постојећу тему као шаблон и измените је са у програму за цртање. Резултат ставите у `$XDG_DATA_HOME/gnome-games/swell-foop/themes/2.10/`. Тема ће аутоматски бити препозната следећи пут када покренете Ланчану реакцију. `$XDG_DATA_HOME` је углавном `~/.local/share/`.

### Промена величине

Мени Величина садржи три подешавања: „мало“, „средње“ и „велико“. Поред повећавања броја објеката, велика величина такође повећава и број различитих објеката.

### Промена брзине

Подразумевана анимација је направљена да буде глатка и лепа. Ако играте брзо и лудо, онда вам ово може бити споро. Избором опције Брза анимација из менија Преглед, убрзаћете игру на рачун квалитета анимације.

## Стратегија

Најважније правило када се иде на добар резултат је да мислите унапред: свака група коју уништите ће правити и уништавати друге групе.

Прво уклањајте вишље групе, осим ако би уклањање неке друге групе направило ту вишљу групу још већом. Усправно поравнати објекти не могу да се разбију, али водоравни могу.

Пошто резултат расте са квадратом уклоњених објеката, уклањање већих група је увек боље. На пример, разлика поена за уклањање група од шест и седам објеката је девет поена. У ситуацији када имате избор да ли спојити две групе од по два објекта у једну групу са четири објекта, или додати један објекат групи од шест објеката, онда је боље додати тај један. Иако те групе са по два објекат неће донети ниједан поен, ова већа група ће, на дуже стазе, донети више поена.

Не заборавите ни бонус од хиљаду поена који се добија за уклањање свих лоптица. Да бисте добили 1000 поена од једне групе, у њој треба да је 34 објекта. Јако је мало вероватно да ћете бити у позицији да жртвујете тако велику групу да не бисте очистили таблу.

## О програму Ланчана реакција

Ланчану реакцију је написао Callum McKenzie (callum@physics.otago.ac.nz). Да бисте сазнали више о игри Ланчана реакција, посетите веб страну Гномових игара.

Да бисте пријавили грешку или дали предлог у вези овог програма или његовог упутства, пратите смернице на Гномовој страни за примедбе.

Овај програм се расподељује под условима ГНУ Опште Јавне Лиценце (GNU GPL); било верзије 2 те Лиценце, било (по вашем нахођењу) било које новије верзије. Примерак ове лиценце можете пронаћи на овој адреси или у датотеци COPYING која је приложена уз упутство.