# Uputstvo za Četvorku

Četvorka je Gnomova verzija tetrisa, klasične igre slaganja četvorodelnih blokova. Dok blokovi padaju, igrač ih mora tako usmeriti da se uklapaju u blokove koji su već na dnu slažući punu vodoravnu liniju. Kada se napravi puna vodoravna linija, ona nestaje i igrač dobija poene.

2004
Angela Boyle
Projekat Gnomove dokumentacije

Dozvoljeno umnožavanje, širenje, vršenje izmena ovog dokumenta pod uslovima Gnu-ove Slobodne Dokumentacione Dozvole (GSDD), verzije 1.1 ili bilo koje naknadne verzije bez nepromenjivih odeljaka, teksta na naslovnoj i poslednjoj strani, a koju je objavila Zadužbina Slobodnog Softvera. Primerak GSDD-e možete pronaći na ovoj adresi ili u datoteci COPYING-DOCS koja je priložena uz ovo uputstvo.

Ovo uputstvo je deo skupa Gnom dokumenata objavljenih pod GFDL. Ukoliko želite da raspodeljujete ovo uputstvo odvojeno od skupa, to možete uraditi dodavanjem primerka licence dokumentu, kako je opisano u odeljku 6 same licence.

Mnogi nazivi koje kompanije koriste u cilju prepoznatljivosti svojih proizvoda i usluga predstavljaju robne marke. Kada (ukoliko) se takvi nazivi pojavljuju(spominju) u bilo kojem Gnomovom dokumentu, a članovi Gnomovog dokumentacionog projekta imaju saznanja o tome, tada su nazivi ispisani velikim slovima ili sa velikim početnim slovima.

OVAJ DOKUMENT I NJEGOVE IZMENJENE VERZIJE SU DOSTUPNE POD USLOVIMA GNU-OVE SLOBODNE DOKUMENTACIONE DOZVOLE UZ DODATNU SAGLASNOST DA:

1. DOKUMENT JE DOSTUPAN SA SVIM SVOJIM DOBRIM I LOŠIM STRANAMA BEZ BILO KAKVOG JAMSTVA, BILO ONO IZREČENO ILI NE, UKLJUČUJUĆI BEZ OGRANIČENJA, JAMSTVO DA JE OVAJ DOKUMENT ILI NJEGOVA IZMENJENA VERZIJA BEZ NEDOSTATAKA, SPREMAN ZA TRŽIŠTE, SVRSISHODAN I NE NARUŠAVA ZAKONSKE NORME. CELOKUPAN RIZIK KOJI SE ODNOSI NA KVALITET, TAČNOST I DOMET (UČINAK) DOKUMENTA ILI NJEGOVE IZMENJENE VERZIJE SNOSI KORISNIK. UKOLIKO SE U BILO KOJEM DOKUMENTU ILI NJEGOVOJ IZMENJENOJ VERZIJI POJAVI NEDOSTATAK (GREŠKA) BILO KOJE VRSTE, KORISNIK (A NE AUTOR IZVORNE VERZIJE, BILO KOJI DRUGI AUTOR ILI SARADNIK) SNOSI SVE TROŠKOVE NEOPHODNOG SERVISIRANJA, POPRAVKE ILI ISPRAVKE. OVO OGRANIČENJE JAMSTVA PREDSTAVLJA SASTAVNI DEO OVE DOZVOLE. UPOTREBA BILO KOJEG DOKUMENTA ILI NJEGOVE IZMENJENE VERZIJE NIJE DOZVOLJENA OSIM POD USLOVIMA OVOG OGRANIČENJA JAMSTVA.

2. NI POD KAKVIM OKOLNOSTIMA ILI ZAKONU, BILO ZBOG KRŠENJA (ILI NEMARA) UGOVORA, ILI NA BILO KOJI DRUGI NAČIN, AUTOR (PRVOBITNE VERZIJE), SARADNIK ILI ISPORUČIVALAC DOKUMENTA ILI NJEGOVE IZMENJENE VERZIJE, NITI DOBAVLJAČ BILO KOJE OD NAVEDENIH STRANA NEĆE SNOSITI MATERIJALNU ODGOVORNOST ZA NASTALA DIREKTNA, INDIREKTNA, POSEBNA, SLUČAJNA ILI TIME NASTALA OŠTEĆENJA BILO KOJE VRSTE UKLJUČUJUĆI, BEZ OGRANIČENJA, ŠTETU NANESENU UGLEDU FIRME, PRESTANKU PROIZVODNJE, OTKAZIVANJE RADA RAČUNARA ILI KVARA KAO I ZA SVE OSTALE ŠTETE ILI GUBITKE NASTALE USLED KORIŠĆENJA DOKUMENTA I NJEGOVIH IZMENJENIH VERZIJA ČAK I AKO JE OŠTEĆENA STRANA BILA OBAVEŠTENA O MOGUĆNOSTI NASTANKA TE ŠTETE.

Angela
Boyle

     anjela@u.washington.edu

Uputstvo za Četvorku v2.8
Jun 2004.

Angela Boyle anjela@u.washington.edu

Projekat Gnomove dokumentacije

Ovo upustvo je napisano za Četvorku 2.12.

## Primedbe

Da biste prijavili grešku ili dali predlog u vezi programa Četvorka ili njegovog uputstva, pratite smernice na Gnomovoj strani za primedbe.

## Uvod

Četvorka je nastala od Tetrisa, klasične igre sa padajućim blokovima. Cilj igre je da popunite vodoravne linije blokovima, koje tada nestaju. Blokovi imaju sedam različitih oblika, a svi blokovi su sastavljeni od četiri dela: jedan prav, dva u obliku latiničnog slova L, jedan kvadrat i jedan u obliku latiničnog slova S. Blokovi padaju iz centra gornjeg dela ekrana bez određenog redosleda. Blokove treba da okrećete i pomerate po ekranu da biste ih spustili tako da naprave punu liniju. Poena dobijate kada brže spuštate blokove i kada popunjavate linije. Kako vam broj bodova raste, igra postaje sve teža i blokovi padaju sve brže.

Da biste pokrenuli Četvorku, izaberite Programi Igre Četvorka, ili otkucajte `quadrapassel` u komandnoj liniji.

Četvorka je uključen u paket `gnome-games`, koji je deo Gnomovog radnog okruženja. Ovaj dokument je napisan za Četvorku 2.8.

## Igranje Četvorke

Poene možete dobiti na dva načina: popunjavajući redove i spuštajući blokove brže nego što padaju.

### Pomeranje blokova

Da biste igrali igru, potrebna su vam samo četiri tastera sa strelicama.

- Tasteri Levo i Desno pomeraju blok levo i desno preko ekrana.

- Taster Gore okreće blok. Podrazumevani smer rotacije je suprotno od smera kazaljke na satu. Smer rotacije možete promeniti iz menija Podešavanja Postavke isključivanjem opcije Okreći suprotno smeru kazaljke na satu.

- Taster Dole i taster za Razmak pomeraju blok brže naniže. Taster Dole pomera blok brže na dole, dok Razmak odmah spušta blok do dna.

### Pokretanje nove igre

Da pokrenete novu igru, izaberite Igra Nova iz menija. Igra će započeti padanjem blokova iz sredine gornjeg dela prozora. Podrazumevan početak igre je kada na dnu nema unapred popunjenih blokova, a sa strane se prikazuje sledeći blok. Rezultat prikazuje broj dobijenih poena. Linije prikazuje broj do tada popunjenih redova. Nivo prikazuje nivo težine na kome se trenutno nalazite.

### Pauziranje igre

Da biste pauzirali igru, izaberite Igra Pauza iz menija. Igru možete pauzirati jedino ako je u tom trenutku igrate. Vreme za koje je igra pauzirana je neograničeno. Da opet pokrenete igru, idite na Igra Pauza.

### Završavanje igre

Izaberite Igra Završi igru da biste završili trenutnu igru bez izlaska iz Četvorke.

### Izlazak iz Četvorke

Da potpuno izađete iz Četvorke, kliknite Igra Izađi stavku menija. Ako ste u tom trenutku igrali igru, ona će biti završena bez čuvanja rezultata.

### Dobijanje poena

Poene dobijate na dva načina: bržim spuštanjem blokova i brisanjem popunjenih redova. Kada izbrišete red, dobijate više poena, ali brže spuštanje blokova češće donosi poene. Kada prelazite na veće nivoe, blokovi kreću brže da padaju. Najveći nivo je 10., kada imate samo jednu sekundu da pravilno namestite blok pre nego što padne.

### Pregled prethodnih rezultata

Možete pogledati deset najboljih rezulata igranih na računaru iz menija Igra Rezultati. Imena korisnika su prikazana pored njihovih rezultata i datuma kada su te rezultate ostvarili.

## Prilagođavanje Četvorke

### Prilagođavanje početka igre

Iz menija Podešavanja Postavke, možete prilagoditi mnoštvo mogućnosti za početak svake igre Četvorke: broj i gustinu unapred popunjenih redova. „Unapred popunjeni redovi“ se odnose na to koliko će redova već imati blokove kada pokrenete novu igru.

#### Broj unapred popunjenih redova

Možete izmeniti broj redova koji imaju unapred postavljene blokove na početku svake igre koristeći vrteće dugme. Možete početi sa najviše 19 unapred popunjenih redova na početku igre. Podrazumevani broj unapred popunjenih redova je nula.

#### Gustina unapred popunjenih redova

Možete menjati gustinu blokova u unapred popunjenim redovima na početku svake igre. Gustina može da ide do 10 blokova. Prvo treba da odaberete koliko želite unapred popunjenih redova u Broju unapred popunjenih redova. Podrazumevana gustina blokova je tri.

#### Početni nivo

Možete podesiti nivo težine na kome započinjete igru. Najviši nivo na kome možete početi je 10. Ovo je ujedno i najviši nivo igrice. Podrazumevani početni nivo je prvi.

### Prilagođavanje igre

Iz menija Podešavanja Postavke, možete prilagoditi mnoštvo mogućnosti vezanih za blokove: pregled sledećeg bloka, boje blokova, okretanje blokova.

#### Uključivanje zvukova

Uključite ili isključite zvuk korišćenjem ove opcije. Ako igru igrate u prostoru koji delite sa drugim ljudima, verovatno bi trebalo da isključite zvuk.

#### Prikazivanje sledećeg bloka

Štiklirajte ovu opciju ako želite da vidite koji će sledeći blok pasti. Ova mogućnost vam pomaže da isplanirate postavljanje blokova.

#### Korišćenje nasumičnih boja blokova

Ovim podešavanjem se bira da li želite da blokovi istog oblika imaju iste boje ili želite da svaki novi blok ima nasumično odabranu boju. Ako vam boja znači da vam pomogne da prepoznate blok, nasumične boje će vam otežati igru.

#### Choose Difficult Blocks

Odaberite ovu opciju ako želite režim tako napravljen da namerno nervira igrača. Kada je ova mogućnost uključena, nikad vam neće doći blok koji vam treba i jako retko možete da popunite red. Prikaz sledećeg bloka ne odgovara stvarnom bloku koji će naići sledeći, već onom koji biste vi najviše želeli da dođe.

#### Okretanje suprotno smeru kazaljke na satu

Štiklirajte ovu opciju ako želite da se blokovi rotiraju suprotno od smera kazaljke na satu.

#### Prikazivanje gde će blok biti prizemljen

Ako se koristi ova mogućnost, siva slika bloka će biti prikazana tamo gde će se blok spustiti. Ova mogućnost je veoma korisna početnicima, ali će verovatno smetati iskusnijim igračima.

### Prilagođavanje izgleda Četvorke

Iz menija Podešavanja Postavke, možete prilagoditi izgled Četvorke: slike blokova.

#### Slike blokova

Možete izmeniti stil blokova, uključujući tu njihovu sliku i veličinu. Postoji mnoštvo gotovih stilova.

#### Pozadina

Ako prevučete vašu omiljenu sliku u prozor Četvorke, ona će biti iskorišćena kao pozadina. Ako želite jednobojnu pozadinu, prevucite boju iz bilo kog prozorčeta za izbor boja ili iz Nautilusovog prozorčeta Pozadine i obeležja (stavka „Vrati“ iz istog dijaloga takođe funkcioniše).

## Autori

Četvorku je 1999. napisao J. Marcin Gorycki i od tada ga održava Gnomov tim za igre. Ovo uputstvo je napisala Angela Boyle. Da biste prijavili greške ili dali predlog u vezi ovog programa ili njegovog uputstva, pratite smernice iz dokumenta.

## Licenca

Ovaj program je slobodan softver; možete ga raspodeljivati i/ili ga menjati pod uslovima GNU Opšte Javne Licence (GNU GPL) kako je objavljuje Zadužbina za Slobodni Softver (FSF); bilo verzije 2 te Licence, bilo (po vašem nahođenju) bilo koje novije verzije.

Ovaj program se raspodeljuje u nadi da će biti od koristi, ali BEZ IKAKVIH GARANCIJA; čak i bez podrazumevane garancije KORISNOSTI ili PRILAGOĐENOSTI ODREĐENOJ NAMENI. Vidite GNU Opštu Javnu Licencu za više detalja.

Primerak GNU Opšte Javne Licence je uključen u dodatku Gnomovog korisničkog vodiča. Takođe možete nabaviti primerak GNU Opšte Javne Licence od Zadužbine za Slobodni Softver odlazeći na njihovu veb adresu ili pišući na

     Free Software Foundation, Inc. 59 Temple Place - Suite 330 Boston, MA02111-1307USA