# Uputstvo za Šah

glŠah je klasična igra šaha na tabli, u kojoj dva igrača simuliraju bitku tako što jedu protivničke figure, a na kraju i kralja. Igra se može igrati u 2D ili 3D režimu, preko celog ekrana ili u prozoru.

2006-2008
Andreas Røsdal
Projekat Gnomove dokumentacije

Dozvoljeno umnožavanje, širenje, vršenje izmena ovog dokumenta pod uslovima Gnu-ove Slobodne Dokumentacione Dozvole (GSDD), verzije 1.1 ili bilo koje naknadne verzije bez nepromenjivih odeljaka, teksta na naslovnoj i poslednjoj strani, a koju je objavila Zadužbina Slobodnog Softvera. Primerak GSDD-e možete pronaći na ovoj adresi ili u datoteci COPYING-DOCS koja je priložena uz ovo uputstvo.

Ovo uputstvo je deo skupa Gnom dokumenata objavljenih pod GFDL. Ukoliko želite da raspodeljujete ovo uputstvo odvojeno od skupa, to možete uraditi dodavanjem primerka licence dokumentu, kako je opisano u odeljku 6 same licence.

Mnogi nazivi koje kompanije koriste u cilju prepoznatljivosti svojih proizvoda i usluga predstavljaju robne marke. Kada (ukoliko) se takvi nazivi pojavljuju(spominju) u bilo kojem Gnomovom dokumentu, a članovi Gnomovog dokumentacionog projekta imaju saznanja o tome, tada su nazivi ispisani velikim slovima ili sa velikim početnim slovima.

OVAJ DOKUMENT I NJEGOVE IZMENJENE VERZIJE SU DOSTUPNE POD USLOVIMA GNU-OVE SLOBODNE DOKUMENTACIONE DOZVOLE UZ DODATNU SAGLASNOST DA:

1. DOKUMENT JE DOSTUPAN SA SVIM SVOJIM DOBRIM I LOŠIM STRANAMA BEZ BILO KAKVOG JAMSTVA, BILO ONO IZREČENO ILI NE, UKLJUČUJUĆI BEZ OGRANIČENJA, JAMSTVO DA JE OVAJ DOKUMENT ILI NJEGOVA IZMENJENA VERZIJA BEZ NEDOSTATAKA, SPREMAN ZA TRŽIŠTE, SVRSISHODAN I NE NARUŠAVA ZAKONSKE NORME. CELOKUPAN RIZIK KOJI SE ODNOSI NA KVALITET, TAČNOST I DOMET (UČINAK) DOKUMENTA ILI NJEGOVE IZMENJENE VERZIJE SNOSI KORISNIK. UKOLIKO SE U BILO KOJEM DOKUMENTU ILI NJEGOVOJ IZMENJENOJ VERZIJI POJAVI NEDOSTATAK (GREŠKA) BILO KOJE VRSTE, KORISNIK (A NE AUTOR IZVORNE VERZIJE, BILO KOJI DRUGI AUTOR ILI SARADNIK) SNOSI SVE TROŠKOVE NEOPHODNOG SERVISIRANJA, POPRAVKE ILI ISPRAVKE. OVO OGRANIČENJE JAMSTVA PREDSTAVLJA SASTAVNI DEO OVE DOZVOLE. UPOTREBA BILO KOJEG DOKUMENTA ILI NJEGOVE IZMENJENE VERZIJE NIJE DOZVOLJENA OSIM POD USLOVIMA OVOG OGRANIČENJA JAMSTVA.

2. NI POD KAKVIM OKOLNOSTIMA ILI ZAKONU, BILO ZBOG KRŠENJA (ILI NEMARA) UGOVORA, ILI NA BILO KOJI DRUGI NAČIN, AUTOR (PRVOBITNE VERZIJE), SARADNIK ILI ISPORUČIVALAC DOKUMENTA ILI NJEGOVE IZMENJENE VERZIJE, NITI DOBAVLJAČ BILO KOJE OD NAVEDENIH STRANA NEĆE SNOSITI MATERIJALNU ODGOVORNOST ZA NASTALA DIREKTNA, INDIREKTNA, POSEBNA, SLUČAJNA ILI TIME NASTALA OŠTEĆENJA BILO KOJE VRSTE UKLJUČUJUĆI, BEZ OGRANIČENJA, ŠTETU NANESENU UGLEDU FIRME, PRESTANKU PROIZVODNJE, OTKAZIVANJE RADA RAČUNARA ILI KVARA KAO I ZA SVE OSTALE ŠTETE ILI GUBITKE NASTALE USLED KORIŠĆENJA DOKUMENTA I NJEGOVIH IZMENJENIH VERZIJA ČAK I AKO JE OŠTEĆENA STRANA BILA OBAVEŠTENA O MOGUĆNOSTI NASTANKA TE ŠTETE.

Andreas
Røsdal

     andrearo@pvv.ntnu.no

Uputstvo za Šah v2.18
Decembar

Andreas Røsdal andrearo@pvv.ntnu.no

Projekat Gnomove dokumentacije

1
Decembar 2006.
AR
Završen prvi nacrt.
Ovo uputstvo je napisano za Šah 2.18.

## Primedbe

Da biste prijavili grešku ili dali predlog u vezi programa Šah ili njegovog uputstva, pratite smernice na Gnomovoj strani za primedbe.

## Uvod

### Pregled Šaha

Šah je strategijska igra na tabli za dva igrača. glŠah je 2D/3D šahovska igra, pri čemu igrači mogu biti bilo kombinacija ljudi i/ili računarskih programa. glŠah prepoznaje spoljne šahovske programe (motore) i koristi ih za računarske igrače. Igru je originalno razvio Robert Ancell, a sada je deo Gnomovih igara.

glŠah je napisan u jeziku Piton, a koristi GTK+ i Kairo kao pozadinu za iscrtavanje šahovske table. 3D podrška je opciono dostupna koristeći OpenGL preko Pitonovig OpenGL i GtkGLExt biblioteka. Kao i u ostalim 3D programima, preporučuje se hardverska akceleracija, ali će igra raditi solidno i sa softverskom akceleracijom. Uz glŠah se isporučuje i Gnuov šah, podrazumevan algoritam za veštačku inteligenciju. glŠah se može igrati i preko mreže, sa drugim igračima preko interneta.

Šah se igra na kvadratnoj tabli koja ima 64 polja sa naizmeničnim bojama polja. Oba igrača započinju igru sa šesnaest figura: jednim kraljem, jednom kraljicom, dva topa, dva konja, dva lovca i osam piona. Jedan igrač upravlja belim figurama, a drugi crnim; igrač koji upravlja belim figurama igra prvi. Potezi igrača se naizmenično smenjuju; neki potezi uključuju „jedenje“ protivničke figure i ona se onda uklanja sa table. Cilj igre je matirati protivničkog kralja. Ovo se dešava kada je kralj pod direktnim napadom (u šahu), a ne postoji način da se on pomeri da ne bude opet napadnut. Teoretičari su razvili opsežne šahovske strategije i taktike od kada je igra nastala.

Sadašnja oblik igre je nastao u Južnoj Evropi u drugoj polovini 15. veka pošto je izveden od sličnih, mnogo starijih igara azijskog porekla. Šah je jedna od najpopularnijih igara na tabli. Tradicija takmičarskog šaha počinje u 16. veku. Prvi zvanični svetski šahovski šampion, Vilhelm Štajnic je osvojio titulu 1886. godine; njegov moderni ekvivalent, Vladimir Kramnik, je 14. šampion u nizu. Postoje i Šahovske olimpijade koje se odigravaju na svake dve godine. Od 20. veka, dve međunarodne organizacije, Svetska šahovska federacija i International Correspondence Chess Federation su organizovale i nadgledale najbolja svetska takmičenja i dodelu međunarodnih titula.

Jedan od ciljeva prvih računarskih naučnika je bio napraviti šahovsku mašinu, kao pozadinu samog sučelja, a i na današnji šah duboko utiče uticaj ogromnih sposobnosti trenutnih šahovskih programa. 1997. godine, u meču između Garija Kasparova, tadašnjeg svetskog šampiona i Deep Blue šahovskog programa firme IBM, je dokazano da računar može da pobedi i najjačeg ljudskog igrača.

Da biste pokrenuli glŠah, izaberite Šah iz podmenija Igre menija Programi, ili otkucajte `glchess` u komandnoj liniji.

## Igranje glŠaha

### Glavni prozor igre

Pokretanjem glŠaha se prikazuje glavni prozor kao što je prikazano na slici ispod. Igra se igra pomeranjem figura koristeći miša. Igrači se smenjuju pomerajući figuru odgovarajuće boje, iz jedne pozicije u drugu, ispravnu poziciju. Glavni prozor je podeljen na tri glavna dela: U meniju na vrhu i oblasti trake alata se mogu izvršiti najčešće akcije. Šahovska tabla je na sredini prozora, gde se figure pomeraju korišćenjem miša. Konačno, na dnu je prikazan panel istorijata igre, gde se nalaze podaci o istoriji igre, preostalom vremenu za igru i dugmad za prikaz prethodnih ili sledećih poteza.

#### Glavni prozor glŠaha

Glavni prozor glŠaha.

### Pokretanje nove igre

Da biste pokrenuli novu igru, pritisnite dugme Nova igra iz trake alata. Prikazaće se prozorče za novu igru na kome se nova igra može podesiti željenim opcijama. U odeljku za postavke igre se određuje ime igre i vreme za potez svakog igrača. U odeljku igrači je moguće postaviti broj ljudskih i računarskih igrača. Ako ste instalirali bilo koji podržani šahovski motor, on će biti prikazan u spisku dostupnih igrača. Konačno, podešavanja težine računarskih igrača je moguće postaviti u odeljku težina.

#### Prozorče za pokretanje nove igre

Prozorče za pokretanje nove igre glŠaha.

### Meniji

Traka menija, koja se nalazi na vrhu Glavnog prozora, sadrži sledeće menije:

Igra

  Ovaj meni sadrži:

  - Ctrl+N Novo Pokreće novu igru Šaha.

  - Ctrl+O Otvori Učitava prethodno sačuvanu igru.

  - Ctrl+S Sačuvaj Čuva trenutnu igru šaha.

  - Sačuvaj kao Čuva trenutnu igru šaha pod novim imenom datoteke.

  - Ctrl+L Mrežna igra Započinje novu mrežnu igru korišćenjem GGZ Zone igre.

  - Predaj se Odobravanje prekida igre tako da protivnik pobeđuje.

  - Zahtevaj remi Ako je zahtevani remi prihvaćen, igra se završava bez pobednika.

  - Ctrl+Q Izađi Završava igru.

Pregled

  Ovaj meni sadrži:

  - F11 Ceo ekran Prikazuje prozor igre u režimu preko celog ekrana.

  - 3D šahovski pogled Omogućava 3D režim pogleda koristeći OpenGL. Ovo zahteva da imate instalirane biblioteke Python OpenGL i Python GTKGLExt, kao i dobro podešenu 3D grafičku kartu. Kontaktirajte administratora sistema ako imate problema. U svakom slučaju, igru uvek možete igrati u 2D režimu.

  - Prikaži dnevnik igre Prikazuje dnevnike radi otklanjanja grešaka u programu glŠah i aktivnim šahovskim motorima.

Podešavanja

  Ovaj meni sadrži:

  - Podešavanja Otvara prozor za uređivanje podešavanja.

Pomoć

  Ovaj meni sadrži:

  - F1 Sadržaj Prikazuje ovo uputstvo.

    O programu Otvara prozorče „O programu“ koje prikazuje osnovne podatke o glŠahu, kao što su ime autora i izdanje programa.

## Šahovska pravila

### Pravila igre šah

Šah se igra na kvadratnoj tabli sa osam redova (označenih sa brojevima od 1 do 8) i osam kolona (označenih latiničnim slovima a do h). Bela i crna boja šezdeset i četiri polja se naizmenično menjaju, a zovu se još i „svetla“ i „tamna“ polja. Šahovska tabla se tako postavlja da je svakom igraču belo polje u donjem desnom uglu, a figure se postavljaju kao što je prikazano na slici, tako da je svaka kraljica na polju iste boje kao i ona.

Svaki igrač počinje igru sa 16 figura: figure svakog od igrača se sastoje od jednog kralja, jedne kraljice, dva topa, dva lovca, dva konja i osam piona. Jedan igrač, koji se zove još i „beli“ upravlja belim figurama, a drugi igrač, „crni“, upravlja crnim figurama; beli uvek igra prvi. Boje se odabiraju ili prijateljskim dogovorom, na sreću ili ih odabira režiser turnira. Igrači naizmenično igraju pomerajući po jednu figuru (sa izuzetkom rokade, kada se dve figure pomeraju odjednom). Figure se ili pomeraju na slobodno polje, ili na polje koje zauzima protivnička figura i tad je ta figura uzeta i uklanja se iz igre. Sa izuzetkom an pasana, sve figure jedu protivničke figure pomerajući se na polje koje zauzima protivnička figura.

#### Kralj

Kada se kralja nalazi pod direktnim napadom jedne (ili može i dve) protivničke figure, kaže se da je igrač u šahu. Kada je u šahu, igraču su dozvoljeni samo oni potezi koji izvlače kralja iz šaha. Igrač takođe ne sme da napravi nijedan potez da svog kralja dovede u šah. Cilj igre je šah-matirati protivnika; ovo se dešava kada je kralj u šahu, a ne postoji nijedan potez koji kralja izvlači iz protivničkog napada.

Kralj se može pomerati jedno polje vodoravno, uspravno ili dijagonalno. Jednom za vreme igre, svaki kralj ima pravo da izvrši specijalni dupli potez, rokadu. Rokada se sastoji od pomeranja kralja dva polja prema topu, a zatim pomeranje topa na polje koje je kralj preskočio. Rokada je moguća samo ako su zadovoljeni sledeći uslovi:

- Igrač nije pre rokade pomerao ni kralja ni topa sa kojim se vrši rokada.

- Između kralja i topa ne postoji nijedna figura.

- Kralj ne sme biti pod šahom, niti sme da prođe kroz polja koja su pod napadom protivnika. Kao i sa ostalim potezima, rokada ne može da se obavi ako bi time kralj ušao u šah.

- Kralj i top moraju biti na istom redu (da se isključi mogućnost rokade izvedenim pionom).

#### Top

Top se može pomerati bilo koji broj slobodnih polja vodoravno ili uspravno (takođe je uključen i kraljev specijalni potez rokade).

#### Lovac

Lovac se može pomerati bilo koji broj slobodnih polja dijagonalno. Primetite da lovac nikad ne menja boju polja na kome stoji, pa igrači govore često o „belom“ i „crnom“ lovcu.

#### Kraljica

Kraljica se može pomerati bilo koji broj slobodnih polja vodoravno, uspravno ili dijagonalno.

#### Konj

Konj može da preskače zauzeta polja i pomera se dva polja vodoravno i jedno polje uspravno ili obrnuto, praveći tako „L“ oblik. Konj na sredini table ima osam polja na koja može da se pomeri. Primetite da svaki put kada se konj pomeri, menja boju polja na kome stoji.

#### Pioni

Pioni imaju najsloženija pravila kretanja: Pion se može pokretati samo jedno polje napred ako to polje nije zauzeto. Ako se pion do tad nije pomerao, moguće je i da se pomeri dva polja napred ako su oba polja ispred njega slobodna. Pion se ne može kretati unazad. Ako se pion prvi put pomeri dva polja i posle odigranog poteza se nalazi pored protivničkog piona, protivnik može da jede „an pasan“ tog piona, kao da se prvi pešak kretao samo jedno polje napred. Pioni su jedine figure koje jedu drugačije od kretanja. Pioni mogu da pojedu protivničku figuru samo na dva dijalognalna polja ispred njih, ali se ne mogu pomeriti na ova polja ukoliko na njima nema protivničke figure. Ako pion dođe do poslednjeg reda, onda se pretvara (promoviše) u kraljicu, topa, lovca ili konja iste boje. U praksi se pešaci gotovo uvek pretvaraju u kraljicu.

#### Preostala pravila kretanja

Sa izuzetkom konja, figure ne mogu preskakati jedne preko drugih. Figure iste boje („prijateljske figure“) se ne mogu preskočiti ako su u liniji kretanja, i prijateljska figura ne može da zameni drugu prijateljsku figuru. Protivničke figure isto ne mogu da se preskoče, ali mogu da se „pojedu“. Kada se figura pojede (ili uzme), napadačka figura staje na polje koje je zauzimala pojedena figura (an pasan je jedini izuzetak). Pojedena figura se uklanja iz igre i ne može se više vratiti u igru. Kralj se ne može pojesti, može se samo dovesti u šah. Ako igrač ne može da izvuče kralja iz šaha, dolazi do mata, i igra je izgubljena.

Šahovske igre ne moraju da se završe matom — bilo koji od igrača može predati partiju ako pozicija deluje izgubljeno. Igre se takođe mogu završiti i remijem (nerešeno). Remi može nastati iz više situacija, uključujući i sporazumni remi, pat, pravilom tri ponavljanja, pravilom pedeset poteza ili remi nemogućnošću da bilo koji igrač matira (obično jer nema dovoljno materijala da se napravi mat).

### Vremenski ograničene igre

Igre se mogu igrati i sa vremenskim ograničenjem postavljanjem vremena za igru pri pravljenju nove igre. U vremenski ograničenim igrama svaki igrač ima određeno vreme za potez, a vreme se smanjuje samo dok je igrač na potezu.

### Remiziranje

Ovo je igra koja se završava bez pobede za ijednog igrača. Većina nerešenih igara nastaje sporazumnim remijem. Drugi načini da se igra završi remijem su pat, pravilo tri ponavljanja, pravilo pedeset poteza i nedovoljan materijal za mat. Za poziciju se kaže da je remi (ili remi pozicija) ako bilo koji igrač može, pravilno igrajući, kad-tad naterati igru u poziciju kada se igra mora završiti remijem, bez obzira na poteze drugog igrača.

#### Pat

Pat je pozicija u kojoj igrač koji je na potezu ne može da odigra nijedan ispravan potez, a kralj mu nije u šahu. Pat prouzrokuje trenutni remi.

#### Pravilo tri ponavljanja

Igra je remizirana ako se ista pozicija pojavi tri puta, a na potezu je isti igrač, a svaki igrač ima isti skup mogućih poteza svaki put (ovo drugo uključuje i pravo da se uzme an pasan i pravo na rokadu).

#### Pravilo pedeset poteza

Pravilo pedeset poteza kaže da se igra završava remijem ako posle pedeset poteza nije pomeren nijedan pion ili nije pojedena nijedna figura.

#### Nedovoljno materijala za pobedu

Ovo je scenario u kome su pojedeni svi pioni, pri čemu jedna strana ima samo kralja, a druga strana ima jednog kralja plus jednog konja ili jednog lovca. Ovakva pozicija je remi jer je nemoguće da dominantna strana matira bez obzira na poteze koje igra. Situacije u kojima je mat moguć samo ako lošija strana greši su pokrivene pravilom pedeset poteza.

## Podešavanja igre

### Postavke igre

Ovo prozorče postavki vam omogućava da izmenite orijentaciju table, notaciju koja se prikazuje, kao i u koju figuru će se zameniti pion ako izađe.

#### Prozorče postavki glŠah igre

Prozorče postavki glŠah igre.

### Postavke pregleda

Ovo prozorče postavki vama omogućava da izmenite izgled i osećaj igre glŠah.

#### Prozorče postavki pregleda igre glŠah

Prozorče postavki pregleda igre glŠah.

## Šahovske mašine

glŠah bi trebalo da je u mogućnosti da koristi bilo koji protokol za šahovsku komunikaciju ili Univerzalni Šahovski Interfejs kompatibilnih šahovskih mašina, uključujući sledeće šahovske mašine:

- GNUChess

- Sjeng

- Amy

- Crafty

- Faile

- Phalanx

- Glaurung

- HoiChess

- Diablo

- BBChess

- Fruit

- Amundsen

- Shredder

- Toga II

- Boo's Chess Engine

## Poznate greške i ograničenja

- Ne postoji nijedna dokumentovana greška ili ograničenje glŠaha. Da biste pronašli oblasti u kojima možete poboljšati glŠah, pogledate datoteku TODO koja se isporučuje uz igru.

## Autori

glŠah je napisao Robert Ancell, i sada se održava uz Gnomove igre. Ovo uputstvo je izvorno napisao Andreas Røsdal koristeći nekoliko izvora pod GNU Opštom Javnom Licencom. Da biste prijavili greške ili dali predlog u vezi ovog programa ili njegovog uputstva, pratite smernice iz dokumenta.

## Licenca

Ovaj program je slobodan softver; možete ga raspodeljivati i/ili ga menjati pod uslovima GNU Opšte Javne Licence (GNU GPL) kako je objavljuje Zadužbina za Slobodni Softver (FSF); bilo verzije 2 te Licence, bilo (po vašem nahođenju) bilo koje novije verzije.

Ovaj program se raspodeljuje u nadi da će biti od koristi, ali BEZ IKAKVIH GARANCIJA; čak i bez podrazumevane garancije KORISNOSTI ili PRILAGOĐENOSTI ODREĐENOJ NAMENI. Vidite GNU Opštu Javnu Licencu za više detalja.

Primerak GNU Opšte Javne Licence je uključen u dodatku Gnomovog korisničkog vodiča. Takođe možete nabaviti primerak GNU Opšte Javne Licence od Zadužbine za Slobodni Softver odlazeći na njihovu veb adresu ili pišući na

     Free Software Foundation, Inc. 59 Temple Place - Suite 330 Boston, MA02111-1307USA