# Manual del Nibbles

El Nibbles és un joc de cucs per al GNOME. El jugador controla un cuc en 2D mentre intenta aconseguir menjar. Aconseguir menjar dóna punts, però xocar contra qualsevol cosa en provoca la pèrdua. Quan s'han perdut tots els punts, el jugador perd.

2000
Kevin Breit
2008
Joan Duran (jodufi@gmail.com)
Projecte de documentació del GNOME

Teniu permís per a copiar, distribuir i/o modificar aquest document, sota els termes de la Llicència de documentació lliure GNU (GFDL), versió 1.1 o qualsevol versió publicada posteriorment per la Free Software Foundation, sense seccions invariants, sense texts de portada i sense texts de contraportada. Podeu trobar una còpia de la GFDL en aquest enllaç o en el fitxer COPYING-DOCS distribuït amb aquest manual.

Aquest manual forma part d'una col·lecció de manuals del GNOME distribuïts sota la GFDL. Si voleu distribuir aquest manual independentment de la col·lecció, podeu fer-ho afegint una còpia de la llicència al manual, tal com es descriu a la secció 6 de la llicència.

Molts dels noms que les empreses utilitzen per a distingir els seus productes i serveis es consideren marques comercials. Quan aquests noms apareguin en qualsevol documentació del GNOME, si els membres del Projecte de documentació del GNOME han estat avisats pel que fa a les marques, els noms apareixeran en majúscules o amb les inicials en majúscules.

EL DOCUMENT I LES VERSIONS MODIFICADES DEL DOCUMENT S'OFEREIXEN SOTA ELS TERMES DE LA LLICÈNCIA DE DOCUMENTACIÓ LLIURE DE GNU, TENINT EN COMPTE QUE:

1. EL DOCUMENT S'OFEREIX «TAL COM ÉS», SENSE CAP TIPUS DE GARANTIA, NI EXPLÍCITA NI IMPLÍCITA; AIXÒ INCLOU, SENSE LIMITAR-S'HI, LES GARANTIES QUE EL DOCUMENT O LA VERSIÓ MODIFICADA DEL DOCUMENT NO TINGUI DEFECTES, SIGUI COMERCIALITZABLE, SIGUI ADEQUAT PER A UN ÚS CONCRET O NO INFRINGEIXI CAP LLEI. TOT EL RISC PEL QUE FA A LA QUALITAT, EXACTITUD I RENDIMENT DEL DOCUMENT O LA VERSIÓ MODIFICADA DEL DOCUMENT ÉS VOSTRE. EN CAS QUE EL DOCUMENT RESULTÉS DEFECTUÓS EN QUALSEVOL ASPECTE, VÓS (NO PAS L'ESCRIPTOR INICIAL, L'AUTOR O CAP ALTRE COL·LABORADOR) ASSUMIU TOT EL COST DE MANTENIMENT, REPARACIÓ O CORRECCIÓ. AQUESTA RENÚNCIA DE GARANTIA CONSTITUEIX UNA PART ESSENCIAL D'AQUESTA LLICÈNCIA. NO S'AUTORITZA L'ÚS DE CAP DOCUMENT O VERSIÓ MODIFICADA DEL DOCUMENT EXCEPTE SOTA AQUESTA RENÚNCIA DE GARANTIA; I

2. EN CAP CAS I SOTA CAP INTERPRETACIÓ LEGAL, JA SIGUI PER AGREUJAMENT (INCLOENT-HI LA NEGLIGÈNCIA), CONTRACTE O ALTRE CAS, L'AUTOR, L'ESCRIPTOR ORIGINAL, QUALSEVOL DELS COL·LABORADORS O DISTRIBUÏDORS DEL DOCUMENT O UNA VERSIÓ MODIFICADA DEL DOCUMENT NI CAP PROVEÏDOR D'AQUESTES PARTS NO SERAN RESPONSABLES DAVANT DE NINGÚ PER CAP DANY DIRECTE, INDIRECTE, ESPECIAL, ACCIDENTAL O CONSECUTIU DE QUALSEVOL TIPUS; AIXÒ INCLOU, SENSE LIMITAR-S'HI, ELS DANYS PER PÈRDUA DE CLIENTS, INTERRUPCIONS DE LA FEINA, FALLADA O MALFUNCIONAMENT DE L'ORDINADOR, O QUALSEVOL ALTRA PÈRDUA O DANY RELACIONAT AMB L'ÚS DEL DOCUMENT I LES VERSIONS MODIFICADES DEL DOCUMENT, FINS I TOT SI S'HA INFORMAT AQUESTA PART DE LA POSSIBILITAT D'AQUESTS DANYS.

Kevin
Breit
Projecte de documentació del GNOME

     battery841@mypad.com

Manual del Nibbles (versió 2.20)
Maig de 2007

Kevin Breit battery841@mypad.com

Projecte de documentació del GNOME

Aquest manual descriu la versió 2.20 del Nibbles.

## Comentaris

Per a informar d'un error o fer algun suggeriment quant al Nibbles o aquest manual, seguiu les indicacions a la pàgina de comentaris del GNOME.

## Introducció

El Nibbles és un joc on l'usuari controla un cuc. Aquest es mou al voltant del tauler menjant diamants mentre evita les parets que hi ha al voltant.

Per a executar el Nibbles, seleccioneu Jocs Nibbles en el menú Aplicacions o introduïu `gnibbles` en la línia d'ordres.

El Nibbles està inclòs en el paquet `gnome-games`, el qual és part de l'entorn d'escriptori GNOME. Aquest document descriu la versió 2.20 del Nibbles.

## Objectiu del Nibbles

L'objectiu del Nibbles és bastant senzill. Heu de controlar el cuc i si aquest xoca contra una paret o contra ell mateix, mor. Teniu deu vides abans que s'acabi la partida. Guanyareu quan supereu la vostra puntuació màxima (o d'un amic) o en completar tots els nivells. També és possible jugar contra cucs amb intel·ligència artificial.

El Nibbles també admet partides multijugador amb fins a sis jugadors humans en mode cadira-calenta o en xarxa.

## Utilitzar el Nibbles

El Nibbles és un joc fàcil de jugar. Les úniques tecles que necessiteu són les tecles de cursor.

### Utilització bàsica

En iniciar el Nibbles s'obrirà la finestra principal com es mostra a sota.

#### Finestra d'introducció del Nibbles

Finestra d'introducció del Nibbles.

Per a iniciar una partida, seleccioneu Partida Nova.

Quan s'inicia la partida, el cuc sortirà en la banda esquerra de la pantalla. Podeu utilitzar la fletxa amunt per a fer que el cuc vagi cap amunt. Utilitzeu la fletxa dreta per a girar el cuc a la dreta, la fletxa esquerra per a girar el cuc a l'esquerra i la fletxa avall per a girar el cuc avall.

#### El Nibbles en una partida

El Nibbles en una partida.

### Menús

La barra de menú, situada a la part superior de la finestra principal, conté els menús següents:

Partida

  Aquest menú conté:

  - Ctrl+N Nova Inicia una partida nova del Nibbles.

  - Ctrl+G Joc en xarxa Inicia una partida multijugador en xarxa utilitzant el GGZ Gaming Zone.

  - Puntuacions Mostra les puntuacions màximes.

  - Fes una pausa Farà una pausa a la partida. Feu clic en la opció del menú Fes una pausa per a reprendre la partida.

  - Acaba el joc Acaba la partida actual i torna a la pantalla del títol.

  - Ctrl-Q Surt Surt de l'aplicació.

Visualitza

  Aquest menú conté:

  - Pantalla completa Commuta la finestra de partida a pantalla completa.

Paràmetres

  Aquest menú conté:

  - Preferències Obre la finestra per a editar les preferències.

Ajuda

  Aquest menú conté:

  - F1 Continguts Mostra aquest manual.

    Quant a Obre el diàleg Quant a que mostra informació bàsica quant al Nibbles, com el nom dels autors i el número de versió de l'aplicació.

### Diamants

El Nibbles té molts tipus de diamants diferents diamants per a menjar. Cada un té un color diferent i fa funcions diferents. Només es garanteix la disponibilitat del diamant púrpura per a menjar-lo (de fet, us l'heu de menjar per a finalitzar el nivell). Els altres diamants són bonificacions, però només apareixen per un període de temps curt. Us deixem descobrir les bonificacions que proporcionen cada color, però tots afecten a la puntuació, la llargada del cuc o ambdós. Vigileu quan aneu a a buscar els diamants amb bonificació, no us oblideu dels diamants ordinaris que necessiteu per a finalitzar el nivell.

## Personalització

Per a canviar els paràmetres de l'aplicació, seleccioneu Paràmetres Preferències. Això obre el diàleg de Preferències. Totes les preferències s'apliquen i es desen automàticament quan es canvien.

### Pestanya de preferències de la partida

Pestanya de preferències de la partida.

Les propietats en la pestanya Partida són:

Velocitat

  Controla la velocitat del cuc.

Juga els nivells en ordre aleatori

  Seleccionant-ho fa que l'avanç de nivell sigui en ordre aleatori.

Habilita les bonificacions falses

  Quan s'habilita, permet que hi hagi dos diamants blaus a la pantalla al mateix temps. Un dels diamants us fa encongir enlloc de créixer quan us el mengeu.

Habilita el so

  Controla la utilització del so en el joc.

Nivell inicial

  En quin nivell es comença. Utilitzeu aquesta opció si voleu saltar immediatament a un nivell de competició predeterminat.

Número de jugadors humans

  Hi ha espai fins a sis jugadors humans.

Número de jugadors IA

  Hi ha espai fins a sis jugadors IA. Tingueu en compte que el número total de jugadors humans i IA ha de ser inferior o igual a sis.

### Pestanya de preferències de cuc

Pestanya de preferències de cuc. Les propietats de les pestanyes Cuc 1 fins a Cuc 6 us permeten establir les preferències individuals per als diferents cucs.

Controls del teclat

  Aquesta llista us permet canviar els controls del teclat per a un cuc en concret. Per a canviar un control, feu doble clic en l'entrada apropiada i premeu la tecla que voleu utilitzar per a aquest.

Utilitza un moviment relatiu

  Més que deixar que la fletxa esquerra enviï al cuc a la part esquerra de la pantalla, la dreta a la part dreta i seguint així, les tecles esquerra i dreta fan que el cuc giri a l'esquerra o a la dreta. Per exemple, si el cuc es mou cap a l'esquerra i premeu la fletxa esquerra farà que giri el cap cap a la part inferior de la pantalla.

Color del cuc

  Personalitzeu el color del cuc per a poder-lo diferenciar dels adversaris en el mode multijugador.

## Jocs en xarxa

El Nibbles admet partides en xarxa multijugador, proporcionat per GGZ Gaming Zone. En connectar a un servidor de Nibbles d'Internet, podeu desafiar altres jugadors en partides multijugador. Per a obtenir notícies, actualitzacions i una llista de servidors on connectar-vos, vegeu el lloc web del gnome-games.

Per a iniciar la partida multijudaor del Nibbles, seleccioneu Partida Joc en xarxa en el menú del Nibbles.

### Connectar el Nibbles a un servidor de la xarxa

El diàleg de connexió del Nibbles es mostra quan s'inicia una partida en xarxa nova. Aquest diàleg us permet seleccionar un servidor on connectar-vos, i especificar el nom d'usuari que tindreu en connectar-vos-hi.

És possible connectar-vos a un servidor amb un compte de convidat o un compte registrat normal. Els comptes de convidats us permeten entrar anònimament, mentre que si entreu amb un compte normal us permet reservar el nom d'usuari que està protegit per la contrasenya que seleccioneu.

Hauríeu de seleccionar l'opció Entrada com a convidat si voleu un compte de convidat anònim. Si voleu crear un compte d'entrada nou, seleccioneu l'opció Entrada per primera vegada, amb el nom d'usuari, contrasenya i correu electrònic que vulgueu. Si ja heu creat un compte, us podeu connectar si seleccioneu l'opció Entrada normal i introduïu el nom d'usuari i la contrasenya que heu triat.

Per a connectar-vos a un servidor, feu clic en el botó Connecta.

#### El diàleg de connexió a la xarxa del Nibbles.

El diàleg de connexió a la xarxa del Nibbles.

### Entrada a una sala de joc

Quan us hàgiu connectat a un servidor, podeu seleccionar a quina sala de joc voleu entrar. Per a jugar una partida multijugador del Nibbles, seleccioneu la sala del Nibbles. Si voleu ser l'amfitrió d'una partida, feu clic en el botó Llança. Creareu un tauler nou on els altres jugadors poden jugar contra vos. Si hi ha altres partides iniciades, podeu fer doble clic en un tauler de partida existent per a entrar-hi. La llista de taulers de partides a la dreta mostra el número de seients disponibles, que significa el número de jugadors que poden entrar al tauler de partida.

#### Aquest diàleg de xarxa del Nibbles us permet entrar a una sala de joc per a cercar altres jugadors.

Aquest diàleg de xarxa del Nibbles us permet entrar a una sala de joc per a cercar altres jugadors.

Quan creeu un tauler nou per a partides del Nibbles, es mostrarà un diàleg de preferències que us permet personalitzar la partida, com ara establir el número mínim de jugadors per a la partida. Quan el número total de seients s'hagin ocupat, no es permetrà entrar a més jugadors en aquest tauler de partida.

És possible fer un xat amb altres jugadors en els jocs en xarxa. Demaneu consell o ajuda mentre jugueu les partides, però sigueu educat amb els altres jugadors.

### Espera que els altres jugadors entrin a la partida

Quan hàgiu entrat a un tauler de joc, heu d'esperar fins que hagin entrat suficients jugadors al tauler. L'element de menú Llista de jugadors us permet veure una llista de jugadors que han entrat a la partida. La partida començarà de seguida que s'hagi aconseguit el número total de jugadors.

### Jugar partides multijugador en el Nibbles

Les partides multijugador en el Nibbles tenen més o menys les mateixes regles que una partida normal del Nibbles, excepte que esteu jugant contra jugadors humans. Això significa que possiblement altres estratègies siguin millors que les utilitzades contra jugadors d'intel·ligència artificial.

Quan un jugador hagi guanyat, la partida finalitza i podeu tornar a la pantalla inicial de joc en xarxa. Llavors podeu jugar una altra partida addictiva multijugador del Nibbles.

## Autors

En Sean MacIsaac (email>sjm@acm.org

## Llicència

Aquest programa és programari lliure; podeu redistribuir-lo i/o modificar-lo sota els termes de la Llicència pública general de GNU tal com publica la Free Software Foundation; tant en la versió 2 de la llicència, o (a la vostra opció) una versió posterior.

Aquest programa es distribueix amb l'esperança de que sigui útil, però SENSE CAP GARANTIA; fins i tot sense la garantia implícita de COMERCIALITZACIÓ o ADEQUACIÓ A UN ÚS CONCRET. Per a més detalls vegeu la Llicència pública general de GNU.

S'inclou una còpia de la Llicència pública general de GNU en l'apèndix de la Guia d'usuaris del GNOME. També podeu obtenir una copia de la Llicència pública general de GNU de la Free Software Foundation visitant el seu lloc web o escrivint a

     Free Software Foundation, Inc. 59 Temple Place - Suite 330 Boston, MA02111-1307USA