# Nibblesen eskuliburua

Nibbles GNOMEren harren jokoa da bat. Erabiltzaileak 2D moduko har bat kontrolatzen du janaria lortzen saiatzen den bitartean. Janaria jateak puntuak ematen ditu, baina zerbaiten aurka talka egitean puntuak galtzen dira. Puntu guztiak galdutakoan jokalariak galtzen du.

2000
Kevin Breit
2008.
Hizkuntza Politikarako Sailburuordetza (hizpol@ej.gv.es)
GNOMEren dokumentazio-proiektua

Baimena ematen da dokumentu hau kopiatu, banatu eta/edo aldatzeko Free Software Foundation-ek argitaratutako GNU Dokumentazio Librearen Lizentziaren 1.1. bertsioan edo berriago batean ezarritako baldintzetan, atal aldaezinik gabe, aurreko azaleko testurik gabe eta atzeko azaleko testurik gabe. GFDL lizentziaren kopia esteka honetan edo eskuliburu honekin batera ematen den COPYING-DOCS fitxategian aurkituko duzu.

Eskuliburu hau GFDL lizentziarekin banatzen diren GNOME eskuliburuen bildumakoa da. Eskuliburu hau bildumatik bereizita banatu nahi baduzu, banatu dezakezu, baina eskuliburuari lizentziaren kopia bat gehitu beharko diozu, lizentzian bertan 6. atalean azaltzen den bezala.

Enpresek beren produktuak eta zerbitzuak bereizteko erabiltzen dituzten izen asko marka erregistratu gisa hartu behar dira. Izen horiek GNOMEren edozein agiritan agertzen direnean, eta GNOMEren Dokumentazio Proiektuko kideak marka komertzialak direla konturatzen direnean, izen horiek osorik maiuskulaz edo hasierako letra maiuskulaz idatzi dituzte.

DOKUMENTUA ETA DOKUMENTUAREN BERTSIO ALDATUAK GNU DOKUMENTAZIO LIBREAREN LIZENTZIAREN BALDINTZEN ARABERA EMATEN DIRA, ETA ONDOREN ZEHAZTEN DIRENAK ONARTZERA BEHARTZEN DUTE:

1. DOKUMENTUA "DAGOEN-DAGOENEAN" EMATEN DA, INOLAKO BERMERIK GABE, EZ ESPRESUKI ADIERAZITAKORIK ETA EZ INPLIZITURIK ERE; BESTEAK BESTE, EZ DA BERMATZEN DOKUMENTUA EDO BERTSIO ALDATUA AKATSIK GABEA DENIK, MERKATURATZEKO EDO XEDE JAKIN BATERAKO EGOKIA DENIK EDO ARAURIK HAUSTEN EZ DUENIK, HORI GUZTIA MUGARIK GABE. DOKUMENTUAREN EDO DOKUMENTUAREN BERTSIO ALDATUAREN KALITATEARI, ZEHAZTASUNARI ETA PERFORMANTZIARI BURUZKO ERANTZUKIZUN OSOA ZUREA DA. DOKUMENTUREN BATEK EDO BERTSIO ALDATUREN BATEK EDOZEIN MOTATAKO AKATSIK IZANEZ GERO, ZUK (EZ HASIERAKO IDAZLEAK, EZ EGILEAK ETA EZ INONGO KOLABORATZAILEK) ZEURE GAIN HARTU BEHARKO DUZU BERRIKUSTEKO, KONPONTZEKO EDO ZUZENTZEKO BEHAR DIREN ZERBITZU GUZTIEN KOSTUA. BERME-UKATZE HAU LIZENTZIA HONEN FUNTSEZKO ZATIA DA. EZ DA BAIMENIK EMATEN EZEIN DOKUMENTU EDO BERTSIO ALDATU ERABILTZEKO, BALDIN ETA EZ BADA BERME-UKATZE HAU ONARTZEN.

2. EZIN IZANGO DA INONGO ZIRKUNSTANTZIARIK EDO LEGE-TEORIARIK OINARRI HARTU --EZ ERANTZUKIZUN ZIBILARI BURUZKORIK (ZABARKERIA BARNE HARTUTA), EZ KONTRATUARI BURUZKORIK, EZ BESTERIK-- DOKUMENTU HONEN EDO BERTSIO ALDATU BATEN EGILEA, HASIERAKO IDAZLEA, EDOZEIN KOLABORATZAILE EDO BANATZAILE, EDO ALDERDI HORIEN EDOZEIN HORNITZAILE BESTE PERTSONA BATEN AURREAN ERANTZULE EGITEKO, PERTSONA HORREK EDOZEIN MOTATAKO KALTEA JASAN DUELAKO (ZUZENEKOA, ZEHARKAKOA, BEREZIA, INTZIDENTALA EDO ONDORIOZKOA), HALA NOLA (ETA MUGARIK GABE) BEZEROAK GALTZEA, LANA ETEN BEHARRA, ORDENAGAILUAK EZ IBILTZEA EDO GAIZKI IBILTZEA, EDO DOKUMENTUA NAHIZ HAREN BERTSIO ALDATUAK ERABILTZETIK ONDORIOZTATZEN DIREN EDO ERABILERA HORREKIN ZERIKUSIA DUTEN KALTEAK EDO GALERAK, ALDERDIARI KALTE HORIEK GERTA ZITEZKEELA ADITZERA EMAN BAZAIO ERE.

Kevin
Breit
GNOMEren dokumentazio-proiektua

     battery841@mypad.com

Nibbles-en eskuliburuaren 2.20 bertsioa
2007ko maiatza

Kevin Breit battery841@mypad.com

GNOMEren dokumentazio-proiektua

Eskuliburu honetan, Nibbles-en 2.20 bertsioa azaltzen da.

## Ohar-bidaltzea

Nibblesi buruzko akatsen berri emateko edo oharrak bidaltzeko, GNOMEra oharrak bidaltzeko orrian aurkituko dituzu argibideak.

## Sarrera

Nibbles jokoan, erabiltzaileak har bat kontrolatzen du. Harra taulan zehar mugitzen da, eta, inguruko hormak saihesten dituen bitartean, diamanteak jaten ditu.

Nibbles abiarazteko, hautatu Jokoak Nibbles Aplikazioak menuan, edo idatzi `gnibbles` komando-lerroan.

Nibbles `gnome-games` paketearen barruan sartzen da, eta hori GNOMEren mahaigaineko ingurunearen parte da. Dokumentu honek Nibblesen 2.20 bertsioa deskribatzen du.

## Nibbles-en helburua

Nibbles-en helburua oso xinplea da. Harra zuk kontrolatzen duzu, eta, harrak pareta bat edo bere burua jotzen badu, hil egiten zara. Jokoa amaitu aurretik, hamar bizitza lortu ahal izango dituzu. Irabazteko, zure puntuaziorik onena (edo lagun batena) gainditu edo maila guztiak osatu behar dituzu. Adimen artifiziala duten harren aurka jolasteko aukera ere badago.

Nibbles-ek jokalari askorentzako aukera eskaintzen du: sei jokalarik jolastu dezakete, bai ordenagailu berean, bai sare moduan ere.

## Nibbles erabiltzea

Nibbles joko erraza da. Behar diren tekla bakarrak gezi-teklak dira.

### Oinarrizko erabilera

Nibbles abiaraztean, hemen azpian ageri den leiho nagusia irekitzen da.

#### Nibbles-en sarrerako leihoa

Nibbles-en sarrerako leihoa

Jokoa abiarazteko, hautatu Jokoa Joko berria.

Jokoa abiarazten denean, harra pantailaren ezkerraldetik aterako da. Erabili Gora gezia harra gora mugitzeko. Erabili Eskuinera gezia harra eskuinera jiratzeko, Ezkerrera gezia harra ezkerretara jiratzeko eta Behera gezia harra behera eramateko.

#### Nibbles jokoan zehar

Nibbles jokoan zehar

### Menuak

Menu-barra Leiho nagusiaren gainean kokatuta dago, eta menu hauek ditu:

Jokoa

  Menu honek elementu hauek ditu:

  - Ktrl+N Joko berria: Nibblesen partida berri bat hasten du.

  - Ktrl+ G Sareko jokoa:GGZ Gaming Zone erabiliz hasten du jokalari askorentzako sare-jokoa.

  - Puntuazioa: puntuaziorik onenak erakusten ditu.

  - Gelditu jokoa: partida geldituko du. Egin klik Gelditu jokoa menu-aukeran, partida berriz hasteko.

  - Amaitu jokoa: uneko partida amaitzen du, eta izenburu-pantailara itzultzen da.

  - Ktrl-Q Irten: aplikaziotik irtengo da.

Ikuspegia

  Menu honek elementu hauek ditu:

  - Pantaila osoa: jokoaren leihoa pantaila osora egokitzen du (eta alderantziz).

Ezarpenak

  Menu honek elementu hauek ditu:

  - Hobespenak: hobespenak editatzeko leihoa irekitzen du.

Laguntza

  Menu honek elementu hauek ditu:

  - F1 Edukiak: eskuliburu hau bistaratzen du.

    Honi buruz: Honi buruz elkarrizketa-koadroa irekitzen du, eta horrek Nibblesi buruzko oinarrizko informazioa erakusten du, hala nola egilearen izena eta jokoaren bertsio-zenbakia.

### Diamanteak

Nibbles aplikazioak hainbat diamante ditu jateko. Bakoitzak kolore bat eta funtzio bat ditu. Diamante more argia luze egongo da pantailan, eta, horregatik, jateko aukera izango duzu (gainera, kolore horretako guztiak jan behar dituzu maila amaitzeko). Gainerako diamante guztiak gainordainak dira, baina denbora gutxi egoten dira. Zure esku utziko dugu kolore bakoitzak zer gainordain ematen duen aurkitzea. Gainordain guztiek puntuazioari, harraren luzerari edo bi horiei eragiten diete. Kontuz ibili gainordaina duten diamanteak hartzerakoan, ez ahaztu maila amaitzeko behar dituzun diamante arruntak.

## Pertsonalizazioa

Aplikazioaren ezarpenak aldatzeko, hautatu Ezarpenak Hobespenak. Horrek Hobespenak elkarrizketa-koadroa irekitzen du. Hobespen guztiak automatikoki gordetzen eta aplikatzen dira, aldatzen dituzun heinean.

### Jokoaren hobespenen fitxa

Jokoaren hobespenen fitxa.

Hauek dira Jokoa fitxan dauden propietateak:

Abiadura

  Elementu honek harraren abiadura kontrolatzen du.

Jokoaren mailak ausazko hurrenkeran

  Aukera hau hautatzen baduzu, zailtasun-maila ausazko hurrenkeran aldatuko da.

Gaitu gainordain faltsuak

  Gaitzen direnean, pantailan bi diamante urdin egon daitezke aldi berean. Bietako batek, jaten duzunean, txikiagotu egingo zaitu handitu egin beharrean.

Gaitu soinuak

  Jokoaren soinua kontrolatzen du.

Hasierako maila

  Zein mailarekin hasi. Erabili hau maila zailago batera zuzenean joateko.

Giza jokalarien kopurua

  Sei jokalarirentzako lekua dago.

AAko jokalari kopurua

  AAko sei jokalarirentzako lekua dago. Kontuan izan giza jokalarien eta AA jokalarien kopuruak sei edo gutxiago izan behar duela.

### Harraren hobespenen fitxa

Harraren hobespenen fitxa. 1. harra eta 6. harraren bitarteko fitxetan, har guztientzat hobespen indibidualak ezartzeko aukera dugu.

Teklatuaren kontrola

  Zerrenda honek harraren teklatu-kontrolak aldatzeko aukera ematen dizu. Kontrol bat aldatzeko, egin klik bikoitza dagokion botoian eta sakatu kontrol horretarako erabili nahi duzun tekla.

Erabili mugimendu erlatiboa

  Ezkerrera geziak ez du harra pantailaren ezkerrera bidaltzen, ezta Eskuinera geziak eskuinera ere; Ezkerrera eta Eskuinera geziek harra ezkerrera edo eskuinera birarazten dute. Esaterako, harra ezkerretara mugitzen ari bada eta Ezkerrera gezia sakatzen baduzu, harrak ezkerrera biratuko du eta pantailaren behealdera zuzenduko da.

Harraren kolorea

  Honen bidez harraren kolorea pertsonaliza dezakezu, eta, horrela, hainbat jokalari jolasten ari direnean, zure harra bereizi ahal izango duzu.

## Sareko partidak

Nibbles-ek jokalari askorentzako partidak onartzen ditu, GGZ Gaming Zoneren eskutik. Interneteko Nibbles jokoaren zerbitzari batera konektatuz gero, erronka jo diezaiekezu beste jokalari batzuei jokalari askorentzako partidetan. Albisteak, eguneratzeak eta konekta zaitezkeen zerbitzarien zerrendak jasotzeko, ikus gnome jokoen web-orria.

Jokalari askorentzako jokoa abiarazteko, hautatu Jokoa Sareko partida.

### Nibbles-en sareko zerbitzari batera konektatzea

Nibbles jokora konektatzeko elkarrizketa-koadroa sareko partida berri bat abiarazten denean agertzen da. Konektatu nahi duzun zerbitzaria hautatzeko aukera ematen dizu elkarrizketa-koadroak, baita zerbitzari horretara konektatuta zauden bitartean izango duzun erabiltzaile-izena hautatzeko aukera ere.

Gonbidatu moduan edo erregistratutako kontu normal batekin konekta zaitezke zerbitzarira. Gonbidatu moduan konektatzeak anonimoki sartzeko aukera ematen dizu; kontu normal batek, aldiz, zure erabiltzaile-izena gordetzeko aukera ematen dizu, eta aukeratzen duzun pasahitzarekin babesten du.

Saioa gonbidatu gisa hasi aukera hautatu beharko duzu, gonbidatu-kontu anonimo bat nahi baduzu. Kontu berri bat sortu nahi baduzu, hautatu Lehenengoz saioa hasi aukera, nahi duzun erabiltzaile-izena, pasahitza eta helbide elektronikoa erabiliz. Zure kontua sortua duzunean, Saio-hasiera normala aukera hautatuz konekta zaitezke, eta, jarraian, aukeratu dituzun erabiltzaile-izena eta pasahitza idatzi beharko dituzu.

Zerbitzari batera konektatzeko, egin klik Konektatu botoian.

#### Nibbles-en sare-konexioaren elkarrizketa-koadroa.

Nibbles-en sare-konexioaren elkarrizketa-koadroa.

### Joko-gela batean sartzea

Zerbitzari batera ongi konektatu zarenean, zein joko-gelatan sartu nahi duzun aukeratu dezakezu. Nibbles-en partida bat jokalari askorekin jolasteko, hautatu Nibbles gela. Zuk zeuk partida bat aurkeztu nahi baduzu, egin klik Abiarazi botoian. Horrek taula berri bat sortzen du eta gainerako jokalariek zure aurkako partidan parte har dezakete. Abiarazitako partidarik baldin badago, taulan bi aldiz klik egin dezakezu partidara sartzeko. Eskuinaldean dagoen partida-zerrendak erabilgarri dagoen eserleku kopurua erakusten dizu, hau da, jokoaren taulara sar daitezkeen jokalarien kopurua.

#### Nibbles-en sareko elkarrizketa-koadroak aukera ematen dizu joko-gela batean sartu eta beste jokalari batzuk bilatzeko.

Nibbles-en sareko elkarrizketa-koadroak aukera ematen dizu joko-gela batean sartu eta beste jokalari batzuk bilatzeko.

Nibbles-en taula berri bat sortzerakoan, hobespenen elkarrizketa-koadroa bistaratzen da, eta partida pertsonalizatzeko aukera izango duzu; partida joka dezaketen gutxieneko jokalarien kopurua, esaterako. Eserleku kopurua beteta dagoenean, ezin izango da jokalari gehiago sartu partida horretan.

Sareko partidetan, gainerako jokalariekin berriketan egiteko aukera dago. Eskatu jokoaren inguruko aholkuak edo laguntza, baina mesedez izan zaitez adeitsua gainerako jokalariekin.

### Beste jokalariak partidan sartu zain

Partidan sartu zarenean, jokalari nahikoa elkartu arte itxoin beharko duzu. Jokalarien zerrenda menu-elementuak partidara sartu diren jokalarien zerrenda ikusteko aukera ematen dizu. Partidako jokalari kopuru osoa lortzen denean hasiko da partida.

### Nibbles-en partida bat jokalari askorekin jolastea

Nibbles-en jokalari askorekin jolastean, joko arrunteko antzeko arauak ezartzen dira; alde bakarra da orain giza aurkarien aurka ari zarela. Horren arabera, estrategiek AA jokalarien aurka jolastean baino hobeak izan behar dute.

Jokalari batek irabazten duenean, partida amaitu egiten da eta hasierako sareko jokoen pantailara itzul zaitezke. Gero, beste partida bat jolastu dezakezu halako mendekotasuna sortzen duen Nibbles jokalari anitzekoan.

## Egileak

Nibbles Sean Maclsaac-ek sjm@acm.org eta Ian Peters-ek itp@gnu.org idatzi zuten. Eskuliburu hau Kevin Breit-ek battery841@mypad.com idatzi zuen. Nibles-en sareko euskarria Andreas Rosdal-ek eguneratu zuen andreasr@gnome.org. Aplikazio honi buruzko akatsen berri emateko edo oharrak bidaltzeko, dokumentuan aurkituko dituzu argibideak.

## Lizentzia

Programa hau software librea da; birbana eta/edo alda dezakezu Free Software Foundation-ek argitaratutako Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK GABE; era berean, ez da bermatzen beraren EGOKITASUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra.

GNU Lizentzia Publiko Orokorraren kopia GNOMEren erabiltzailearen gidaren eranskinean daukazu. GNU Dokumentazio Librearen Lizentziaren kopia bat lor dezakezu Free Software Foundation-en bidez, hairen webgunea bisitatuz edo hona idatziz:

     Free Software Foundation, Inc. 59 Temple Place - 330. Suitea Boston, MA02111-1307AEB