# Uputstvo za Lančanu reakciju

Lančana reakcija je slagalica u kojoj je cilj što više očistiti tablu klikćući na grupe objekata iste boje. Klikom na grupu, ona nestaje, a objekti koji su bili iznad nje padaju. Igra se nastavlja dok se tabla ne isprazni ili kada više nema grupa objekata iste boje na koje se može kliknuti.

2005
Callum McKenzie
Projekat Gnomove dokumentacije
Callum
McKenzie
Projekat Gnomove dokumentacije

     callum@physics.otago.ac.nz

Uputstvo za Lančanu reakciju v2.11
Januar 2008.

Adaptacija uputstva programa Lančana reakcija na novi šablon.

Claude Paroz claude@2xlibre.net

Projekat Gnomove dokumentacije

Uputstvo za Lančanu reakciju v2.10
Februar 2005.

Početna verzija novog uputstva za Lančanu reakciju.

Callum McKenzie callum@physics.otago.ac.nz

Projekat Gnomove dokumentacije

Ovo upustvo je napisano za 2.12 izdanje programa Lančana reakcija.

## Primedbe

Da biste prijavili grešku ili dali predlog u vezi programa Lančana reakcija ili njegovog uputstva, pratite smernice na Gnomovoj strani za primedbe.

## Igranje igre Lančana reakcija

Lančana reakcija je slagalica. Cilj igre je da se ukloni što je moguće više objekata u što je manje moguće poteza. Susedni objekti se uklanjaju kao jedna grupa. Preostali objekti se onda skupljaju da popune nastale praznine i time se stvaraju nove grupe objekata. Usamljeni objekat bez grupe se ne može ukloniti.

### Lančana reakcija po pokretanju.

Tabla je na početku do vrha popunjena objektima. U zavisnosti od veličine table koju ste odabrali, na njoj se nalaze tri ili četiri različite vrste objekata. Ako je grupa objekata iste vrste jedna do druge, ona se jednostavno može ukloniti klikom na nju (ili pritiskom tastera za razmak). Kada pređete mišem preko grupe koja može da se ukloni, objekti u njoj počinju da se kreću. Broj objekata u grupi i broj poena koje dobijate za uklanjanje ove grupe se prikazuju u donjem levom uglu prozora. Što je više objekata u grupi, više se poena dobija. Kada se grupa ukloni, objekti iznad nje padaju da popune njihovo mesto. Ako nestane ceo stubac, onda objekti klize sa desna na levo da popune prazninu.

### Igranje igre Lančana reakcija

1. Uklanja se grupa sa dva ili više objekata | 2. Objekti padaju da popune praznine
3. Objekti se pomeraju nalevo da popune prazne stupce | 4. Nove grupe se formiraju i ciklus se ponavlja

Bodovanje se računa na osnovu broja uklonjenih objekata:

Broj objekata | Dobijenih poena
--- | ---
2 | 0
3 | 1
4 | 4
5 | 9
6 | 16
7 | 25
8 | 36
9 | 49
⋮ | ⋮
n | (n - 2)2

Ako očistite tablu, dobijate bonus od 1000 poena.

## Prilagođavanje

### Promena izgleda

Promena veličine je jednostavna i svodi se na promenu veličine prozora. Da najbolje iskoristite ekran, odaberite opciju Ceo ekran iz menija Pregled.

Da promenite izgled objekata, odaberite stavku Tema... iz menija Pregled.

Takođe možete napraviti i vaše teme, ali proces nije baš jednostavan. Uzmite neku postojeću temu kao šablon i izmenite je sa u programu za crtanje. Rezultat stavite u `$XDG_DATA_HOME/gnome-games/swell-foop/themes/2.10/`. Tema će automatski biti prepoznata sledeći put kada pokrenete Lančanu reakciju. `$XDG_DATA_HOME` je uglavnom `~/.local/share/`.

### Promena veličine

Meni Veličina sadrži tri podešavanja: „malo“, „srednje“ i „veliko“. Pored povećavanja broja objekata, velika veličina takođe povećava i broj različitih objekata.

### Promena brzine

Podrazumevana animacija je napravljena da bude glatka i lepa. Ako igrate brzo i ludo, onda vam ovo može biti sporo. Izborom opcije Brza animacija iz menija Pregled, ubrzaćete igru na račun kvaliteta animacije.

## Strategija

Najvažnije pravilo kada se ide na dobar rezultat je da mislite unapred: svaka grupa koju uništite će praviti i uništavati druge grupe.

Prvo uklanjajte višlje grupe, osim ako bi uklanjanje neke druge grupe napravilo tu višlju grupu još većom. Uspravno poravnati objekti ne mogu da se razbiju, ali vodoravni mogu.

Pošto rezultat raste sa kvadratom uklonjenih objekata, uklanjanje većih grupa je uvek bolje. Na primer, razlika poena za uklanjanje grupa od šest i sedam objekata je devet poena. U situaciji kada imate izbor da li spojiti dve grupe od po dva objekta u jednu grupu sa četiri objekta, ili dodati jedan objekat grupi od šest objekata, onda je bolje dodati taj jedan. Iako te grupe sa po dva objekat neće doneti nijedan poen, ova veća grupa će, na duže staze, doneti više poena.

Ne zaboravite ni bonus od hiljadu poena koji se dobija za uklanjanje svih loptica. Da biste dobili 1000 poena od jedne grupe, u njoj treba da je 34 objekta. Jako je malo verovatno da ćete biti u poziciji da žrtvujete tako veliku grupu da ne biste očistili tablu.

## O programu Lančana reakcija

Lančanu reakciju je napisao Callum McKenzie (callum@physics.otago.ac.nz). Da biste saznali više o igri Lančana reakcija, posetite veb stranu Gnomovih igara.

Da biste prijavili grešku ili dali predlog u vezi ovog programa ili njegovog uputstva, pratite smernice na Gnomovoj strani za primedbe.

Ovaj program se raspodeljuje pod uslovima GNU Opšte Javne Licence (GNU GPL); bilo verzije 2 te Licence, bilo (po vašem nahođenju) bilo koje novije verzije. Primerak ove licence možete pronaći na ovoj adresi ili u datoteci COPYING koja je priložena uz uputstvo.