# Упутство за Змије

Змије су копија игре са црвићима за Гном. Играч управља 2D црвом и покушава да узме храну. Узимање хране доноси поене, али се они губе ако ударите у било шта. Када изгубите све поене, губите партију.

2000
Kevin Breit
Пројекат Гномове документације

Дозвољено је умножавање, ширење, вршење измена овог документа под условима Гну-ове Слободне Документационе Дозволе (ГСДД), верзије 1.1 или било које накнадне верзије без непромењивих одељака, текста на насловној и последњој страни, а коју је објавила Задужбина Слободног Софтвера. Примерак ГСДД-е можете пронаћи на овој адреси или у датотеци COPYING-DOCS која је приложена уз ово упутство.

Ово упутство је део скупа Гномових докумената објављених под GFDL. Уколико желите да расподељујете ово упутство одвојено од скупа, то можете урадити додавањем примерка лиценце документу, како је описано у одељку 6 саме лиценце.

Многи називи које компаније користе у циљу препознатљивости својих производа и услуга представљају робне марке. Када (уколико) се такви називи појављују(спомињу) у било којем Гномовом документу, а чланови Гномовог документационог пројекта имају сазнања о томе, тада су називи исписани великим словима или са великим почетним словима.

ОВАЈ ДОКУМЕНТ И ЊЕГОВЕ ИЗМЕЊЕНЕ ВЕРЗИЈЕ СУ ДОСТУПНЕ ПОД УСЛОВИМА ГНУ-ОВЕ СЛОБОДНЕ ДОКУМЕНТАЦИОНЕ ДОЗВОЛЕ УЗ ДОДАТНУ САГЛАСНОСТ ДА:

1. ДОКУМЕНТ ЈЕ ДОСТУПАН СА СВИМ СВОЈИМ ДОБРИМ И ЛОШИМ СТРАНАМА БЕЗ БИЛО КАКВОГ ЈАМСТВА, БИЛО ОНО ИЗРЕЧЕНО ИЛИ НЕ, УКЉУЧУЈУЋИ БЕЗ ОГРАНИЧЕЊА, ЈАМСТВО ДА ЈЕ ОВАЈ ДОКУМЕНТ ИЛИ ЊЕГОВА ИЗМЕЊЕНА ВЕРЗИЈА БЕЗ НЕДОСТАТАКА, СПРЕМАН ЗА ТРЖИШТЕ, СВРСИСХОДАН И НЕ НАРУШАВА ЗАКОНСКЕ НОРМЕ. ЦЕЛОКУПАН РИЗИК КОЈИ СЕ ОДНОСИ НА КВАЛИТЕТ, ТАЧНОСТ И ДОМЕТ (УЧИНАК) ДОКУМЕНТА ИЛИ ЊЕГОВЕ ИЗМЕЊЕНЕ ВЕРЗИЈЕ СНОСИ КОРИСНИК. УКОЛИКО СЕ У БИЛО КОЈЕМ ДОКУМЕНТУ ИЛИ ЊЕГОВОЈ ИЗМЕЊЕНОЈ ВЕРЗИЈИ ПОЈАВИ НЕДОСТАТАК (ГРЕШКА) БИЛО КОЈЕ ВРСТЕ, КОРИСНИК (А НЕ АУТОР ИЗВОРНЕ ВЕРЗИЈЕ, БИЛО КОЈИ ДРУГИ АУТОР ИЛИ САРАДНИК) СНОСИ СВЕ ТРОШКОВЕ НЕОПХОДНОГ СЕРВИСИРАЊА, ПОПРАВКЕ ИЛИ ИСПРАВКЕ. ОВО ОГРАНИЧЕЊЕ ЈАМСТВА ПРЕДСТАВЉА САСТАВНИ ДЕО ОВЕ ДОЗВОЛЕ. УПОТРЕБА БИЛО КОЈЕГ ДОКУМЕНТА ИЛИ ЊЕГОВЕ ИЗМЕЊЕНЕ ВЕРЗИЈЕ НИЈЕ ДОЗВОЉЕНА ОСИМ ПОД УСЛОВИМА ОВОГ ОГРАНИЧЕЊА ЈАМСТВА.

2. НИ ПОД КАКВИМ ОКОЛНОСТИМА ИЛИ ЗАКОНУ, БИЛО ЗБОГ КРШЕЊА (ИЛИ НЕМАРА) УГОВОРА, ИЛИ НА БИЛО КОЈИ ДРУГИ НАЧИН, АУТОР (ПРВОБИТНЕ ВЕРЗИЈЕ), САРАДНИК ИЛИ ИСПОРУЧИВАЛАЦ ДОКУМЕНТА ИЛИ ЊЕГОВЕ ИЗМЕЊЕНЕ ВЕРЗИЈЕ, НИТИ ДОБАВЉАЧ БИЛО КОЈЕ ОД НАВЕДЕНИХ СТРАНА НЕЋЕ СНОСИТИ МАТЕРИЈАЛНУ ОДГОВОРНОСТ ЗА НАСТАЛА ДИРЕКТНА, ИНДИРЕКТНА, ПОСЕБНА, СЛУЧАЈНА ИЛИ ТИМЕ НАСТАЛА ОШТЕЋЕЊА БИЛО КОЈЕ ВРСТЕ УКЉУЧУЈУЋИ, БЕЗ ОГРАНИЧЕЊА, ШТЕТУ НАНЕСЕНУ УГЛЕДУ ФИРМЕ, ПРЕСТАНКУ ПРОИЗВОДЊЕ, ОТКАЗИВАЊЕ РАДА РАЧУНАРА ИЛИ КВАРА КАО И ЗА СВЕ ОСТАЛЕ ШТЕТЕ ИЛИ ГУБИТКЕ НАСТАЛЕ УСЛЕД КОРИШЋЕЊА ДОКУМЕНТА И ЊЕГОВИХ ИЗМЕЊЕНИХ ВЕРЗИЈА ЧАК И АКО ЈЕ ОШТЕЋЕНА СТРАНА БИЛА ОБАВЕШТЕНА О МОГУЋНОСТИ НАСТАНКА ТЕ ШТЕТЕ.

Kevin
Breit
Пројекат Гномове документације

     battery841@mypad.com

Упутство за Змије v2.20
Мај 2007.

Kevin Breit battery841@mypad.com

Пројекат Гномове документације

Ово упуство је написано за Змије 2.20.

## Примедбе

Да бисте пријавили грешку или дали предлог у вези програма Змије или његовог упутства, пратите смернице на Гномовој страни за примедбе.

## Увод

Змије су игра у којој управљате црвом. Црв се помера по табли, једе дијаманте и избегава зидове постављене по табли.

Да бисте покренули Змије, одаберите Игре Змије из менија Програми, или откуцајте `gnibbles` на командној линији.

Змије су укључене у `gnome-games` пакет, који је део Гномовог радног окружења. Овај документ је написан за издање 2.20 програма Змије.

## Циљ Змија

Циљ Змија је једноставан. Ви управљате црвом и ако црв удари у зид или у самог себе, умирете. Имате десет живота пре него што се игрица заврши. Побеђујете или ако премашите свој најбољи резултат (или резултат пријатеља) или прелазећи све нивое. Такође можете да играте и против других црва са вештачком интелигенцијом.

Змије подржавају и играње до шест играча преко мреже или на истом рачунару где наизменично игра један, па други.

## Коришћење змија

Змије су јако лаке за играње. Једини тастери потребни за играње су тастери са стрелицама.

### Основна употреба

Покретањем Змија се отвара главни прозор приказан испод.

#### Уводни прозор Змија

Уводни прозор Змија.

Да бисте покренули нову игру, одаберите Игра Нова.

Када игра почне, црв излази са леве стране екрана. Користите стрелицу за горе да би се црв усмерио ка горе. Користите десну стрелицу да окренете црва десно, леву стрелицу да га окренете лево и стрелицу за доле да га окренете ка доле.

#### Змије за време игре

Змије за време игре.

### Менији

Трака менија, која се налази на врху главног прозора, садржи следеће меније:

Игра

  Овај мени садржи:

  - Ctrl+N Нова Овим се покреће нова игра Змија.

  - Ctrl+G Мрежна игра Овим се покреће мрежна игра коришћењем ГГЗ Зоне игре.

  - Резултати Овим се приказују најбољи резултати.

  - Пауза Овим се игра паузира. Кликните на мени Настави да бисте наставили паузирану игру.

  - Заврши игру Овим се завршава тренутна игра и враћате се на почетни екран.

  - Ctrl-Q Изађи Овим се излази из програма.

Преглед

  Овај мени садржи:

  - Цео екран Овим се укључује и искључује да прозор игре буде преко целог екрана.

Подешавања

  Овај мени садржи:

  - Опције Овим се отвара прозор за измену поставки.

Помоћ

  Овај мени садржи:

  - F1 Садржај Приказује ово упутство.

    О програму Отвара прозорче О програму које приказује основне податке о Змијама, као што су имена аутора, број издања игре.

### Дијаманти

У Змијама постоје много различитих дијаманата који се могу појести. Сваки од њих има другу боју и другу функцију. Само бледо љубичасти дијамант остаје док га не поједете (заправо, морате га појести да бисте завршили ниво). Сви остали дијаманти су бонуси, али су ту само кратко време. Остављамо вама да откријете колики бонус даје која боја дијаманта. Дијаманти утичу на бонус или на дужину црва или на обоје. Будите опрезни када идете на ове бонус дијаманте, не дозволите да вам они одсеку пут ка дијамантима са којима завршавате ниво.

## Прилагођавање

Да бисте изменили подешавања програма, одаберите Подешавања Опције. Овим се отвара прозорче за поставке. Све поставке се аутоматски чувају и одмах се примењују.

### Језичак поставки игре

Језичак поставки игре.

Својства на језичку Игра су:

Брзина

  Овим се контролише брзина црва.

Играј нивое у насумичном поретку

  Ако штиклирате ово, онда се напредовање кроз нивое одвија у насумичном поретку.

Укључи лажне бонусе

  Када ово штиклирате, уместо једног се појављују два плава дијаманта. Од једног дијаманта се црв смањује ако се поједе, а од другог црв расте.

Укључи звуке

  Контролише употребу звукова у игри.

Почетни ниво

  Са ког нивоа се почиње. Користите ово ако желите одмах да скочите на изазовније нивое.

Број људских играча

  Има места за највише шест играча.

Број играча са вештачком интелигенцијом

  Има места за највише шест играча са вештачком интелигенцијом. Приметите такође и да збир броја људских играча и играча са вештачком интелигенцијом мора бити мањи или једнак шест.

### Језичак поставки црва

Језичак поставки црва. Својства у језичцима од Црв 1 до Црв 6 вам омогућавају да подесите појединачна подешавања за различите црве.

Контроле на тастатури

  Овај списак вам омогућује да мењате контроле тастатуре за датог црва. Да бисте измени контролу, кликните дуплим кликом на одговарајућу ставку и онда притисните тастер који желите за ту контролу.

Користи релативно кретање

  Уместо да вам тастер за лево шаље црва на леву страну, тастер за десно на десну страну итд., тастери за лево и десно ће овим подешавањем скретати црва лево и десно. На пример, ако се црв помера на лево, а ви притиснете тастер за лево, црв ће кренути ка дну екрана.

Боја црва

  Прилагођава боју вашег црва да бисте их могли разликовати од противничких црва када играте против више играча.

## Мрежне игре

Змије подржавају и мрежне игре за више играча коју обезбеђује ГГЗ Зона игре. Повезивањем на сервер Змија на интернету, можете изазвати друге играче у играма са више играча. За вести, ажурирања и списак сервера за повезивање, погледајте веб страну Гномових игара.

Да покренете игру Змија за више играча, одаберите Игра Мрежна игра из главног менија.

### Повезивање на мрежни сервер Змија

При покретању нове мрежне игре, прво се показује прозорче за повезивање. У овом прозорчету можете одабрати сервер за повезивање и корисничко име које ћете имати када се повежете.

Могуће је повезати се на сервер са било гостинског налога или као нормални регистровани налог. Гостински налози вам омогућују анонимну пријаву, док вам нормални налози дозвољавају да резервишете ваше корисничко име заштићено са лозинком коју одаберете.

Опција Пријава као гост треба да буде укључена ако желите анонимну пријаву. Ако желите да направите нови налог за пријављивање, одаберите Прва пријава, са жељеним корисничким именом, лозинком и е-адресом. Ако већ имате налог, можете се повезати избором опције Нормална пријава и затим унети ваше корисничко име и лозинку.

Да бисте се повезали на сервер, кликните на дугме Повежи се.

#### Прозорче Змија за мрежно повезивање.

Прозорче Змија за мрежно повезивање.

### Придруживање соби за игру

Кад сте се успешно повезали на сервер, можете одабрати собу којој желите да се придружите. Да бисте играли Змије, одаберите собу Nibbles. Ако желите да ви започнете игру, кликните дугме „Покрени“. Овим се прави нова табла где други могу да играју против вас. Ако има већ покренутих игара, можете кликнути дуплим кликом на постојећу игру да бисте јој се придружили. Списак табли за игру са десне стране вам показује број слободних места, што означава број играча који се могу придружити.

#### Мрежно прозорче Змија вам омогућава да се придружите соби за игру и нађете друге играче.

Мрежно прозорче Змија вам омогућава да се придружите соби за игру и нађете друге играче.

При прављењу нове табле за игру Змија, приказује се прозорче са поставкама које вам омогућава да прилагодите игру, као нпр. најмањи број играча за игру. Када је укупни број места заузет, играчи се више не могу придружити табли за игру.

Могуће је ћаскати са осталим играчима у мрежним играма. Питајте за савет или помоћ при игрању игре, али молимо, будите љубазни према осталим играчима.

### Чекање да се остали играчи придруже игри

Када сте се успешно придружили табли за игру, морате сачекати да се потребан број играча придружи. Ставка менија Списак играча вам омогућава да видите играче који су се придружили игри. Игра ће почети одмах пошто се достигне потребан број играча.

### Играње Змија са више играча

Играње Змија са више играча има иста правила као обична игра, осим што сада играте против других људи. То значи да неке друге стратегије игре могу бити боље у односу на то кад играте против рачунара.

Када неки играч победи, игра се завршава и можете се вратити на почетни екран мрежне игре. Онда можете играти још једну занимљиву игру Змија са више играча!

## Аутори

Змијесу написали Sean MacIsaac sjm@acm.org и Ian Peters itp@gnu.org. Ово упутство је написао Kevin Breit battery841@mypad.com. Andreas Røsdal је додао подршку за мрежне игре. Да бисте пријавили грешке или дали предлог у вези овог програма или његовог упутства, пратите смернице из документа.

## Лиценца

Овај програм је слободан софтвер; можете га расподељивати и/или га мењати под условима ГНУ Опште Јавне Лиценце (GNU GPL) како је објављује Задужбина за Слободни Софтвер (FSF); било верзије 2 те Лиценце, било (по вашем нахођењу) било које новије верзије.

Овај програм се расподељује у нади да ће бити од користи, али БЕЗ ИКАКВИХ ГАРАНЦИЈА; чак и без подразумеване гаранције КОРИСНОСТИ или ПРИЛАГОЂЕНОСТИ ОДРЕЂЕНОЈ НАМЕНИ. Видите ГНУ Општу Јавну Лиценцу за више детаља.

Примерак ГНУ Опште Јавне Лиценце је укључен у додатку Гномовог корисничког водича. Такође можете набавити примерак ГНУ Опште Јавне Лиценце од Задужбине за Слободни Софтвер на њиховој веб адреси или пишите на

     Free Software Foundation, Inc. 59 Temple Place - Suite 330 Boston, MA02111-1307USA